text:
Ceannard an Fhoghlaim ga fìrineachadh
Thàinig Coimisean Riaghlaidh nam Modhan Poblach dhan cho-dhùnadh nach do rinn Cathraiche an Fhoghlaim aig Comhairle nan Eilean Siar, Catriona Stiùbhart, dad ceàrr sa co-chomhairleachadh air dùnadh Àrd-Sgoil Lìonail ann an Nis.
Bha pàrantan a' gearain gun robh i ga giùlain fhèin ann an dòigh nach robh iomchaidh, agus gun tug i fiosrachadh ceàrr seachad mu fhoghlam aig an sgoil.
Dùinidh Àrd-Sgoil Lìonail - an àrd-sgoil dà bhliadhna mu dheireadh anns na h-Eileanan Siar - aig deireadh na seachdain seo.


c: text/html

text:
Beachd Ailein
TUIGIDH DUINE SAM BITH an tàmailt a th’ air Comann Thuathanaich Shrath Narann gum b’ fheudar dhaibh an taisbeanadh treabhaidh is seann innealachd tuathanais a bha gu bhith aca ann an Deimhidh deas air Inbhir Nis air 26 an t- Sultain a chur dheth.
Ri linn buaidh na droch aimsir fad an t-samhraidh tha dragh air luchd- deasachaidh an taisbeanaidh nach bi na raointean a bhios iad a’ cleachdadh air am buain ann an àm. Ann am mòran sgìrean cha d’ fhuair an grunnd cothrom tiormachadh am-bliadhna agus cha b’ iongnadh a bhith a’ faicinn fèilltean gan cur dheth leis mar a bha raointean cho bog ‘s nach gabhadh dad a leigeil orra.
Tha co-fhaireachadh mòr agam dha croitearan agus tuathanaich a’ chinn a tuath ’s mu thaobh an iar na dùthcha is iad a’ sabaid ri droch thìde fad na bliadhna agus gun ghealltanas, fhathast co-dhiù, air leasachadh aimsir a bheir misneachadh dhaibh.
Tha cùisean ràitheil eadar mìos is sia seachdainean air deireadh ann an cuid a dh’àitichean agus tha sin a’ ciallachadh gum bi buain air deireadh, ma ghabhas e dèanamh idir.
Is fheàrr aon oidhche Mhàirt na trì latha Foghair! Bha an seanfhacal seo mar a bha gach fear de shèorsa air a bhonntachadh air eòlas an t-sluaigh, agus bha làn-fhios aca gur ann san earrach a bha feum air fàs ma bha toradh foghair ceart gu bhith aca.
Am-bliadhna bha suidheachadh da-rìribh dùbhlanach aig cuid a b’ fheudar crodh a bhiathadh a-staigh suas gu meadhan an t-samhraidh leis nach robh fàs a-muigh a bheathaicheadh sprèidh.
Thug sin fìor dhroch bhuaidh air stoc feòir agus air sporain chroitearan is thuathanaich agus tha mòran aca nach fhuiling cus a bharrachd de leithid a chall. Ged a bha pàirtean den dùthaich a fhuair aimsir nas fheàrr agus a tha a’ faotainn foghar a ghabhail gu ìre mhath, chan eil teagamh nach eil biadh sprèidh gu bhith nas gainne agus nas daoire air a’ gheamhradh tha tighinn.
Chan iongnadh mar sin ged a bhiodh cuid a’ cur romhpa stoc a reic agus ’s e adhbhar iomagain a th’ ann dhan ghnìomhachas an till na daoine sin tuilleadh gu obair àiteachais is stuic.
Ach is ioma car a thig air an oidhche fhad’ Fhoghair! Faodar an seanfhacal seo a ghabhail ann an dà dhòigh agus cò aige tha fios nach tig sìde bhrèagha, ghrianach airson arbhar abachadh agus cothrom a thoirt gus bàrr a ghleidheadh. Chan eil teagamh nach eil tuathanaich agus croitearan uile beò an dòchas!
ONE CAN understand the disappointment of Strathnairn Farmers’ Association at having to cancel its popular vintage rally at Daviot on September 26, but bad weather has so delayed crops that the farmers fear fields may not be harvested in time for the event.
Following such a bad year for many farmers and crofters, it is little wonder that many are considering selling up. But this is bad news for the industry and many communities.

robotstxt: allowed

filter: keep


text:
- TIOTAL
- Iasgach a' bhradain air a' Chaol, Drochaid a' Bhanna
- EXTERNAL ID
- QZP40_CARD_1849
- ÀITE
- Drochaid a' Bhanna
- SGÌRE
- Dòrnach agus Craoich
- SIORRACHD/PARRAIST
- CATAIBH: Craoich
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 33770
- KEYWORDS
- bàta
eathar
lìon
lìon-iasgaich
iasgach
diùcan Chataibh
drochaidean
Tha Drochaid a' Bhanna, baile beag ann an Ros an Ear, na laighe air Caolas Chataibh mu 21km an iar air Dòrnach. Bha gnìomhachas soirbheachail glacadh a' bhradain le lìn ann an Drochaid a' Bhanna gus an do dh'fhàs an t-iasg ro ghann.
Chaidh an drochaid a chithear san dealbh seo a dheilbh le Uilleam Arrol agus a togail ann an 1893. Chaidh a togail an dèidh don drochaid a bh' ann roimhe, tè a chaidh a dheilbh le Tòmas Telford agus a thogail ann an 1811-12, a bhith air a sgrios ann an tuiltean ann an 1892. Chaidh an treas drochaid, an àite tè Uilleim Arrol, a thogail ann an 1973.
Mus deach drochaid Telford a thogail, bhiodh luchd-siubhail a' dol tarsainn a' chaolais a' cleachdadh an aiseig aig Port a' Choltair no Meikle Ferry, 14km an ear air a' Bhanna. Ann an 1809 chaidh aiseag a bha ro làn fodha agus chaidh còrr is 100 neach am bàthadh. Chaidh drochaid a' Bhanna a thogail goirid às dèidh sin


text:
Tha sgrìob-sgrion na sheirbheis adhartach a chuidicheas le bhith a 'toirt dàta bho dhiofar làraichean-lìn. Tha e gu ìre mhòr a 'tighinn ann an dà eagran: luchd-sgrìobadh sgàilean bunasach agus sgrìobadh sgrion proifeiseanta. Tha an sgrìobadh sgriona bunaiteach freagarrach airson luchd-tòiseachaidh agus luchd-obrach an-asgaidh, agus tha an deasachadh proifeiseanta math airson gnìomhachasan agus prìomh bhrandan. Tha sgrìob-sgrion a 'dèanamh suas de fhrithealaiche proxy agus a' làimhseachadh iarrtasan HTTP agus HTTPS. Tha e na h-einnseanan sgrioptta stèidhichte agus faodar a chleachdadh le ColdFusion, PHP, agus Java. Tha na seirbheisean sgrìob sgrìob as ainmeile airson sgrìobadh dàta air an ainmeachadh gu h-ìosal.
Tha sgrìobadh dàta na phrògram sgrìobach cuimseach agus feumail. Bidh e a 'tarraing fiosrachadh bho liostaichean agus clàran gu ìre mhòr agus a' toirt a-steach an dàta gu cruthan XLS, JSON agus CSV. Tha an dreach pàighte freagarrach airson gnìomhachasan, agus chan fheum thu sgilean prògramachaidh sam bith gus am faigh thu buannachd bhon phriod seo. Feumaidh tu am plugan seo a chur ris a 'bhrabhsair Chrome agad agus tòiseachadh air sgrìobadh dàta bho na duilleagan lìn a tha a dhìth ort.
Sgoltadh lìn (leudachadh Firefox):
Tha sgrìobair lìn math dha luchd-cleachdaidh Firefox agus leigidh e dhut mapaichean-lìn a chruthachadh. Leis an t-seirbheis seo, faodaidh tu an làrach agad a tharraing gu furasta agus na h-einnseanan luirg agad a leasachadh ann an àm sam bith. Dìreach cuir ris an leudachadh seo ri do Firefox agus a bhith a 'tarraing dàta bho làraich-lìn adhartach gu furasta. Tha e saor an-asgaidh agus freagarrach airson tòiseachadh.
Scrapy:
Tha seirbheis sgrìobadh sgrion eile ann an Scrapy a tha a 'toirt dàta bho fhaidhlichean PDF, làraichean-lìn, blogaichean prìobhaideach agus ìomhaighean. Bidh e ga h-atharrachadh mar chruth ion-mhiannaichte agus gheibh e toraidhean sìmplidh agus glan. Feumaidh tu an dàta a tha thu ag iarraidh a tharraing a-mach agus cliog air an roghainn "sgrìobadh" airson tòiseachadh. Tha Scrapy aithnichte airson an eadar-aghaidh a tha furasta a chleachdadh leis a 'chleachdaiche, agus faodaidh tu colbhan ùra a chur ris le JQuery agus XPath. Faodaidh tu cuideachd an dàta agad a ghluasad gu Google Docs agus faidhle XSL a chleachdadh gu furasta.
Neamhnach:
Tha dà-phìos as aithnichte airson an eadar-aghaidh a tha furasta a chleachdadh leis a 'chleachdaiche agus tha e na sheirbheis sgrìobadh sgriona chumhachdach. Bidh e a 'làimhseachadh làraich dà-chànanach agus beothail le briosgaidean, AJAX agus JavaScript. Is urrainn dhut an dàta a luchdachadh sìos gu do dhrafa chruaidh agus diofar obraichean sgrìobidh a chruthachadh aig an aon àm. Faodaidh làmh-sgrìobhainnean cuideachd làraichean dìon le facal-faire agus duilleagan lìn air an lìonadh. Faodaidh tu prìomh obair a dhèanamh leis a 'phutan seo agus gheibh thu am fiosrachadh tro API Octoparse.
Sgioblachadh Lèirsinneach:
Is e sgrìobadh lèirsinneach seirbheis sgrìobadh sgrion mòr eile le eadar-aghaidh cuingealaichte puing-and-click agus tha e air a chleachdadh airson dàta a chruinneachadh bho dhiofar duilleagan lìn. Faodaidh tu dàta fìor-ùine fhaighinn bho làraichean-lìn a tha a dhìth oirbh agus cuir a-mach am fiosrachadh a chaidh a thoirt a-mach mar CSV, JSON, SQL agus faidhlichean XML. Tha e freagarrach do luchd-cleachdaidh Windows agus leigidh e dhut dàta a sgrìobadh bho suas ri 40,000 duilleag lìn gach latha. Faodaidh sgiobadh lèirsinneach a bhith a 'cruinneachadh fiosrachadh bho bhideothan is de dhealbhan gu furasta agus a sgrìobadh a rèir do riatanasan. Tha am prògram seo ri fhaighinn ann an dreachan an-asgaidh agus pàighte agus tha e freagarrach airson iomairtean agus gnothachasan mòra.
Bidh na seirbheisean sgrìobadh sgileil seo uile gad chuideachadh le fiosrachadh so-leughaidh agus so-ruigsinneach agus faodaidh iad grunn ghnìomhan a làimhseachadh aig an aon àm, a 'sàbhaladh do ùine agus lùth gu ìre.


text:
Bidh barrachd Gàidhlig ri faicinn air na rathaidean-iarainn ann an ùine nach bi fada agus ìomhaigh chorporra ùr ScotRail gu bhith a’ dol air soidhnichean ann am barrachd stèiseanan a dh’aithghearr. Anns na beagan mhìosan a tha romhainn, thèid soidhnichean ùra a chur suas ann an Inbhir Ghobhraidh, Addiwell, Brunstane, Curriehill, Fauldhouse, Kingsknowe, Leth Pheairt agus Port na Banrighinn. Bidh an tionndadh Gàidhlig air gach soidhne far a bheil ainm Gàidhlig air an àite.
A bharrachd air seo, thathar air tòiseachadh air dathan ùra ScotRail a chur air dà chlas eile de thrèanaichean, clasaichean EMU (electric multiple units – ioma-aonadan dealain) 314 agus 320. Bidh na 314an a’ ruith air Cearcall Cathcart agus loidhne Bhaile Nèill agus bidh na 320an a’ ruith air loidhne Chluaidh a Tuath eadar Muileann Gàidh/Bealach agus Allt an Fhuarain/an t-Àrd Ruigh.


text:
Diarmaid Ruanaidh .i. Díarmaid derg, ar ruán lus
p.346lus dobeir cucht fair super faciem co m-bi derg de, ut est Ruanaidh dicitur. Nó Rúanaidh didiu .i. roféinnidh, ar bid laechdha-sium intan robói. Diarmaid Rúanaidh dano .i. íarsandí intan ro innarbsat maic Aedha Slaine Mo Chuta a Rathain, dobhadar ag iarraid{folio 579b} Diarmada léo. Ní rach, or Diarmaid, ar ní dhingen ní bhús olc lé Mu Chuda. Is ann isbertsat a braithri fri Dia[r]maid Is ruanaidh (.i. is rí[g]da) sin, a Dhiarmaid, or síat. Conid [d]e sin asberar Diarmait Ruanaid ris iarsin slicht sin.


text:
.i. Aderim gorab e an re as cuis d'eclipsis na greine oir as i a speir speir as ichtaraighe sis do na speirib nemda & as si speir na greine an cethramad speir don taib tuas de sin & mar sin gach sibal dani as fai grein bhis. Et an uair tecmas se a cinn no a n-earball na Dreaguine a n-en ceim co direach ris in n-grein gan claenad da deiscert na da tuaiscert, boinid solus na greine dinne & is e an dorcadus sin as eclipsis ann. An trat cheana claenas da let deis no cli & nac sibhlaiginn co direch a ceann no a n-earball na Dreaguine fa grein a n-en ceim re secnaidh annsin eclipsis da tuismeadh. Et as e corp an re an docardus so daciter sa grein an uair eclipsis do beith ann, ma sedh as follus nac tic eclipsis ann co brach acht an trat bis an re fon grein co direach a n-en ceim re & is annsa leth tiar da grein tinnscnas se co brac & thoir crichnaiges. Et an trat siblaighes an re dan taibh amuith dan ceim direach sin na greine dorcaidh, uair ann, cuid don grein orainn. Et as ime sin atait da ghne ag eclipsis na greine mar ata ac eclipsis an re .i. eclipsis uili & eclipsis rannaighi.
Et da rer examlacht na crich bit an t-eclipsis co h-egsamail inntu , oir an trat bis eclipsis ann ni comtrom daciter e an gach cric oir ata cric a faicter e & cric nach faicter & crich a faicter nis mo & cric a faicter nis lugha amail ata so; .i. da m-bedh an grian is an line direach os ar cinn an airdi & an re is in line cedna fuithi da badh egin eclipsis ann duinne. Et da m-bedh neach is an uair cedna a n-oirrcer an domuin & e ac fecain na greine, dacitfedh , dar leis, hi an iartar an domain. Et da m-bedh nec ele isin uair cedna a n-iartar an domain ac fecain na greine, dacithfedh se, dar leis, hi
p.102a n-oirrcer in domain; gihedh ni faicinn ceachtar acu eclipsis na greine, oir da rachadh radharc gac neac acu co direc idir an grein & in re & mar sin ni boinfedh an re, ge da bedh se isin line direc fa grein ar a fad san on line sin na en corp dorcha, solus na greine dib. Et an pinnsi a n-dorcaiter an grian mar sin daciter innti sa lo na h-airdrinnaig le med an dorcadais.
Et as girra beris as eclipsis na greine na eclipsis an re le na luas ar aen ac dul tar a ceili & ni mar sin ata eclipsis an re noch thic on talmain, ni bhi 'ga chur as ach sibal an re 'na aenur & in talam 'na comhnaighe.
Et gibe neach da ticfadh in ar n-agaid annso & aderadh na budh e an re bud cuis d'eclipsis na greine & da mud e mar adubrumar, na budh chora do san eclipsis da dhenamh na da Uenir & da Mercuir an trat bid sa line direc fai grein. Et as do sin freagramaid, oir an trat bis Uenir & Mercuir fai grein a n-en ceim re as ar fad bis, gidedh as annsin teit uaithe a meid & a letead & is minic theagmas an i cedna don re oir bi fai grein co minic a n-en ceim ria ar fad & gidhed bith a fad uaithe ar lethed.
Amail nach tic eclipsis na greine o na retlannaib as ludha corp na'n re & is foicsi dhi, oir an trat curtar corp bec fa corp mhor a fogus do, gach foicsi da m-bi do as lughaidi fhoilghis de, & trat curtar a fad on corp mor e & a fogus don radharc bis ac a fecain araen, gach fad doteit on corp mor & gach foicsi dateit don radharc , is moidi foilghes an corp mor, innas gorab mar sin co foileocadh uball fiadain corp na greine ar in radarc.
Et da cur so a ceill dagen fidair annso tis a n-dingean
p.104cercall mor amail cercall na greine & cuirfed an grian na 'mullach tuas & dagen cercall ele don leth istigh di sin amail cercall an re & cuirfed an re fein 'na mullach thuas annsa line direc fa grein & dagen an tres cercall don taibh astigh di sin ar cuma na talman & cuirfed E litir 'na seantrom & saimeolad e risin inadh sa talmain as a faicid na daine an grian & cuirfed A a n-oirrcer & cuirfed B a n-iartar speiri na greine & cuirfed radarc na n-daine is in line direch o E & o A & o B cum na greine. Ma sedh na daine ata a n-E dacit siat eclipsis na greine co follus. Et an buiden cedna ata a n-A & a m-B, dacit co follus an grian gan eclipsis, oir ata an re robec a fecain na greine . Ni folaidinn an grian orta & is uime sin ar a fad san on grein teit a radarc co h-urusa don taib thuas don re d'innsaighi na greine.


text:
Ionad coimhearsnachd ann an Luinn
Fhuaireadh an t-airgead air fad a tha a dhìth airson ionad coimhearsnachd a thogail ann an Eilean Luinn.
'S e Ionad nan Eilean Atlantaigeach a bhios air an àite, is bidh e stèidhichte ann an Culapul.
Dh'innis Urras Coimhearsnachd Luinn gun d'fhuair iad £360,000 bho mhaoin Eòrpach an ERDF.
'S e sin an cnap mu dheireadh a bha a dhìth orra agus faodar tòiseachadh a-nise air obair-togail.
Fhuair an t-urras mar thà £754,910 bhon Chrannchur Mhòr 'son obair-togail is chosgaisean luchd-obrach, £72,256 bho Riaghaltas na h-Alba 'son 's gum bi an t-ionad èifeachdach a thaobh na h-àrainneachd, is £15,000 bho Bhòrd na Gàidhlig mu choinneimh soidhnichean sa Ghàidhlig.
Bha an t-urras fhèin mar thà air £6,000 a thional, is tha iad ag amas air an tuilleadh airgid a thogail iad fhèin.
Goireasan
Bidh taigh-bidhe, taigh-tasgaidh is goireasan IT san ionad, agus tha dùil gum bi e air a chleachdadh le luchd-turais a bharrachd air muinntir an àite.
Thuirt an t-urras gun toir e cosnaidhean dhan eilean agus cothrom do dhaoine a tha airson obair saor-thoileach a dhèanamh.
Tòisichidh an t-urras a-nise a' sireadh mhanaidseir airson na pròiseict, agus companaidh a nì an obair-togail.
Cha robh a h-uile duine san eilean a' cur taic ris a' phròiseict seo bho thùs, le cuid a' cumail a-mach nach robh goireas den leithid a dhìth ann an Luinn.
Thuirt iar-chathraiche an urrais, Tormod Bissell, ge-tà, gur e leasachadh mòr a bhios ann do Luinn agus gun dèan e sùrd toiseach na h-obrach fhaicinn.
Bidh oidhche fhiosrachaidh mun ionad ann an Talla Chulapuil Dihaoine an 30mh den t-Samhain aig 7:30f.


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Litrichean bho àm riaslach a reic aig rup ann an Eilginn (07/05/2013)
[Angela NicIlleathain - Preseantair] Thèid cruinneachadh de sheann litrichean a chaidh a sgrìobhadh aig àm riaslach ann am poilitigs Bhreatainn a reic aig rup ann an Eilginn an ath sheachdain. Chaidh na litrichean sgrìobhte le buill chumhachdach anns a’ phàrtaidh Libearalach aig deireadh na naoidheamh Linn deug a lorg ann an seann phreas. Seo Calum MacIlleathain.
[Calum MacIlleathain – Neach-aithris] Chaidh ceathrad ‘s a cheithir litrichean a bha air an sgrìobhadh eadar ochd ceud deug ochdad ‘s a dhà agus ochd ceud deug ochdad ‘s a sia a lorg ann am preasa-faidhlidh ann an Siorrachd Obar Dheathain. Chaidh an sgrìobhadh le luchd-poilitigs leithid Eòsaph Chamberlain, athair a’ phrìomhaire Neville Chamberlain.
[Gòrdon Pire] We’ve never had anything like it before. I mean we’ve had somebody sent an email from America, that’s the furthest out. It has opened it up to a different clientele, I would say. And having said that I would imagine that some of the locals will have a punt at it as well.
[Calum MacIlleathain – Neach-aithris] Chaidh na litrichean a sgrìobhadh dha Francis Schnadhorst, a bha na rùnaire air Caidreachas Nàiseanta nan Libearalach aig an àm. Tha iad a’ bruidhinn air an sgaradh a thàinig sa Phàrtaidh Libearalach air cuspair riaghlaidh dachaigh na h-Èirinn.
[Gòrdon Pire] Dear Mr Schnadhorst, Chamberlain sent me a letter to be read at the St James Hall meeting. In it, he said that he would only vote for second party if WEG accepted his modifications.
[Murchadh MacLeòid] Tha fios againne gun robh sradagan a’ dol anns a’ Phàrtaidh Libearalach aig an àm, gun robh argamaid mhòr ann agus tha fios againne ann an Eachdraidh gun do sgar am pàrtaidh aig a’ cheann thall. ‘S e a tha inntinnich an seo gun robh mar gum biodh oidhirpean a’ dol air cùl nan dorsan dùinte ag ràdh “Feuch am poileasaidh a tha seo atharrachadh mus dèan e a’ chùis air a’ phàrtaidh uile gu lèir, tha sin inntinneach ann fhèin.”
[Calum MacIlleathain – Neach-aithris] Dìreach mar a tha teicneòlas ag atharrachadh ann an sgrìobhadh le barrachd a’ cleachdadh post-d seach a bhith sgrìobhadh litrichean, faodaidh daoine gach ceàrnaidh tagradh a chur a-steach don rup tron eadar-lìon.
[Calum MacIlleathain – Neach-aithris] Mar as trice, ‘s e rudan leithid seann leabhraichean agus seithrichean a tha iad a' reic aig an rup seo, ach tha ùidh anns na litrichean seo air nochdadh bho air feadh an t-saoghail, ‘s chan eil fhios fhathast, dè chosgas iad. Calum MacIlleathain, BBC An Là, Eilginn.
Letters from a turbulant time in an auction in Elgin
[Angela MacLean - Presenter] A collection of old letters which were written at a turbulent time in politics will be for sale at auction in Elgin next week. The letters were written by powerful members of the Liberal party at the end of the Nineteenth Century were found in an old cupboard, Here’s Calum MacLean
[Calum MacLean – Reporter] Forty-four letters were written between 1882 and 1886 found in a filing cabinet in Aberdeenshire. They were written by politicians like Joseph Chamberlain, father of the Prime Minister Neville Chamberlain.
[Gordon Pire] We’ve never had anything like it before. I mean we’ve had somebody sent an email from America, that’s the furthest out. It has opened it up to a different clientele, I would say. And having said that I would imagine that some of the locals will have a punt at it as well.
[Calum MacLean – Reporter] The letters were written to Francis Schnadhorst, who was the leader of the National Liberal Federation at that time. The talk about the split that occurred in the Liberal Party on the matter of home rule in Ireland.
[Gordon Pire]Dear Mr Schnadhorst, Chamberlain sent me a letter to be read at the St James Hall meeting. In it, he said that he would only vote for second party if WEG accepted his modifications.
[Murdo MacLeod] We know that sparks were occurring in the Liberal Party at the time, that there was a big argument and we know that in history the split in the party at the end. I’s interesting that there were efforts going behind the scenes saying “Try to change this policy before it ruins the party”. That’s interesting in itself.
[Calum MacLean – Reporter] Just as technology is changing in writing with more using email instead of sending letters, people can go to every corner of the globe to make a claim, instead of going to the auction, on the internet.
[Calum MacLean – Reporter] More often than not, it’s things like old books and chairs that you get at this auction, but the interest in the letters has come from all over the world, and it’s not known yet, what it will cost. Calum MacLean, BBC An Là, Elgin.
Litrichean bho àm riaslach a reic aig rup ann an Eilginn
(Letters from a turbulant time in an auction in Elgin)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
Bacadh glèidhteachais ga dhiùltadh
Dhiùlt Riaghaltas na h-Alba gabhail ri iarrtas bho Chomhairle nan Eilean Siar casg fad deich bliadhna a chur air sgìrean glèidhte mu thimcheall nan Eilean.
Tha dragh air a' Chomhairle gu bheil na sgìrean a' cur bacadh air leasachadh eaconamach.
Chuir iad litir gu Riaghaltas na h-Alba ag iarraidh casg - ach cha do shoirbhich leotha.
"Tha Comhairle nan Eilean Siar agus buidhnean eile sa choimhearsnachd a' dèanamh strì mhòir airson stad a chur air na comharrachaidhean glèidhteachais a tha seo a tha sinn a' faighinn às an Roinn Eòrpa," thuirt Cathraiche Comataidh Leasachaidh na Comhairle, Alasdair MacLeòid, a tha ag ràdh gun cum iad orra a' strì.
Freagairt Mhodhail
"'S e rud a tha a' tachairt, a tha a' cur bacadh air leasachadh eaconamach, gu h-àraid sna h-Eileanan a Deas.
"Tha a' Chomhairle ag ràdh gu bheil gu leòr gu leòr. Tha cus àiteachan glèidhteachais anns na h-eileanan.
"Tha sinn ag iarraidh moratorium airosn deich bliadhna airson nach bi an còrr ann anns na deich bliadhna a tha romhainn.
"Tha sinn air faicinn thairis air na bliadhnaichean, am bacadh a tha seo a' cur air iomadach coimhearsnachd nuair a tha iad ag iarraidh leasachadh eaconamach a dhèanamh.
"Tha bacadh a' dol oirnn aig muir nas motha 's nas motha. Am bacadh air tìr tha e air a bhith a' dol air adhart bho chionn bhliadhnaichean mòra.
"Tha sinne ag ràdh gun do rinn sinn gu leòr dhan àrainneachd.
"Tha àrainneachd phrìseil againn, agus mura b' e dòigh-betha nan daoine, cha bhiodh e ann an-diugh mar a tha e.
"Tha sinn a' cantainn ris an Riaghaltas, nach lorg sibh àiteachan eile an àite nan Eilean Siar?
"Fhuair sinn freagairt a bha gu math modhail, ach freagairt a bha ag ràdh nach b' urrainn dhan Riaghaltas taic a thoirt dhuinn air sgàth 's gu bheil iad fhèin ceangailte ris an Roinn Eòrpa, ri riaghaltasan eile, agus buidhnean glèidhteachais air feadh an àite.
"Tha sinne ag iarraidh gum bi coimhearsnachdan falainn, seasmhach, anns na bliadhnaichean a tha romhainn, agus nach e dìreach eòin mhara, no beathaichean fiadhaich a bhios sna h-Eileanan.
"Feumaidh sinn cumail oirnn a' strì, bhon, an rud a tha sinne a' faighinn bho na coimhearsnachdan, tha iad a' fàs seachd searbh sgìth dheth seo 's am bacadh a tha e a' cur air an obair a tha iad a' feuchainn ri dhèanamh.
"Agus tha mi a' smaoineachadh gu bheil a h-uile duine air a' Chomhairle uabhasach taiceil dha na h-oidhirpean a tha sinn a' dèanamh.
"Tha sinn a' tuigsinn a' bheachd a th' aig an Riaghaltas, agus aig na buidhnean mar SNH, gum feumar an àrainneachd a dhìon, ach air an làimh eile, tha sinne ag iarraidh gum bi cùisean cothromach, agus nach bi sinn a' fulang cus nuair a thig na riaghailtean ùra, 's na h-àiteachan ùra seo a-steach," thuirt e.


text:
"Chan eil a' Ghàidhlig a' crìonadh sna sgoiltean"
Chaidh Ministear an Ionnsachaidh 's nan Cànan aig Holyrood às àicheadh gu bheil a' Ghàidhlig a' crìonadh mar chuspair sgoile fon SNP.
Bha Alasdair Allan a' freagairt casaid bho leas-cheannard nan Làbarach, Kezia Dugdale, 's i air Riaghaltas na h-Alba a chàineadh a thaobh rannsachaidh a sheall gun do thuit an àireamh sgoilearan a bha a' dèanamh agus a' soirbheachadh ann an cànain, a' Ghàidhlig nam measg, bho chaidh siostam nan deuchainn atharrachadh.
"Chan eil i ceart sin a ràdh o chionn 's gu bheil an t-uabhas a' tachairt ann an saoghal na Gàidhlig anns na sgoiltean," thuirt an Dr. Allan.
"Tha e fìor a ràdh gu bheil na figearan a' dol suas is sìos gach bliadhna airson nan deuchainnean Gàidhlig anns na sgoiltean.
Seann Shiostam
"Ach mar eisimpleir anns na bun-sgoiltean a-nis, tha na h-àireamhan a tha a' dol a-steach air a' chiad chlas air a bhith a' dol suas 50% bho 2007.
"So chan eil e fìor a ràdh gu bheil a' Ghàidhlig a' crìonadh anns na sgoiltean idir," thuirt e.
Tha ceist ann a thaobh deuchainnean do luchd-ionnsachaidh na Gàidhlig sna sgoiltean, agus figearan a' sealltainn gu bheil an àireamh a tha gan dèanamh air tuiteam 20%.
"Tha na figearan beag ann an dòigh nuair a tha thu a' coimhead air na figearan ri taobh chuspairean eile airson nan deuchainnean," thuirt an Dr Allan.
"Agus tha e fìor a ràdh cuideachd gu bheil daoine a' dèanamh nas lugha de dheuchainnean anns a' cheathramh bliadhna na bha iad fon t-seann siostam.
"Ach tha cothroman ann anns a' chòigeamh bliadhna agus anns an t-siathamh bliadhna airson daoine cuspairean eile a thogail.
"Agus tha daoine a' tighinn tron t-siostam an-dràsta a tha fileanta sa Ghàidhlig, agus bidh iad a' dèanamh deuchainn Ghàidhlig anns an àm ri teachd.
"Tha fhios againn uile gu bheil tòrr tòrr ri dhèanamh airson na Gàidhlig fhathast.
"Ach bidh an Riaghaltas a' coimhead air an sgrùdadh seo agus ionnsaichidh sinn bhuaithe ma tha rudan feumail ann.
"Ach feumaidh mi a ràdh aig an aon àm gu bheil e uabhasach follaiseach gu bheil na h-àireamhan a' dol suas anns a' Ghàidhlig anns na bun-sgoiltean, agus cuideachd leis a' chunntas-sluaigh a bh' ann, tha na h-àireamhan a' dol suas airson daoine leis a' Ghàidhlig eadar 3 agus 19 bliadhna de dh'aois," thuirt e.


text:
Obair-leasachaidh air Cala Steòrnabhaigh
Tha dùil gun tòisich obair-leasachaidh anns a bheil luach nam milleanan notaichean air cala Steòrnabhaigh an ceann beagan sheachdainnean.
Feumaidh an obair a bhith air a dèanmah taobh a-staigh bliadhna airson 's gum bi a' chidhe deiseil airson an aiseig ùir a bhios a' dol eadar Steòrnabhagh agus Ullapul.
Bidh an obair a' gabhail a-steach obair air a' chidhe, àite do charbadan, agus 's dòcha atharrachadh air na pìoban a tha an-dràsta a' toirt connaidh gu tancaichean stòraidh sa bhaile.
Tha dùil gun tèid companaidh fhastadh anns an ath-chola-deug airson an obair a stiùireadh.


text:
Tiriodh a' glèidheadh a leabharlainn
Chan eil Eilean Thiriodh dol a chall na seirbheis leabharlainn aca mar pàirt de ghearraidhean Chomhairle Earra-Ghàidheal is Bhòid, mar a bha an dùil gu ruige seo.
Sin na chuala Comhairle Coimhearsnachd an eilein aig coinneimh oidhche Chiadain bhon Chomh. Ruairidh MacCuthais.
Bidh an leabharlann a-nis fosgailte airson 35 uair de thìde gach seachdain agus Disathairne cuideachd, ach cha bhi dreuchd ann airson leabharlannaiche le teisteanas, ged a dh'fhaodas am boireannach a th' ann an-dràtsa cur a-steach airson dreuchd ùir.
Tha na molaidhean sin a' dol a sàbhaladh mu £10,000 dhan chomhairle, ach tha ceist ann a thaobh a' chothrom a bhios aig a' phoball fhaighinn ann leis gu bheil e fhathast san sgoil.
Tèarainteachd
"Bha sinn den bheachd an toiseach gun robh iad a' dol a dhèanamh air falbh leis an leabharlann air fad, agus gun cailleadh am boireannach a tha ag obair ann a h-obair," thuirt Mabel Nic Artair, a bha aig a' choinneimh.
"Agus nach biodh leabharlann ann do na sgoilearan, no don eilean air fad.
"Ged a tha e san sgoil, an leabharlann, tha e ga uisneachadh air feadh an eilein air fad.
"Sin an dragh a bh' againn an toiseach. Gum biodh e dùinte.
"Tha iad ag ràdhainn a-nis gu bheil Earra-Ghàidheal is Bòd a' dol a ghlèidheil an leabharlainn fosgailte, ach nach ann air uairean na sgoile, gum bi e fosgailte do mhuinntir an eilein feasgar agus Disathairne cuideachd, 's nach ann dìreach buileach airson clann na sgoile a bhios e.
"Bidh e fosgailte barrachd na tha e an-dràsta.
"Chan eil mi a' smaointinn gu bheil sin a' dol a shàbhaladh mòran airgid ma 's e sin a tha iad a' feuchainn ri dhèanamh.
"Tha mi a' smaointinn gu bheil e a' dol a chosg barrachd.
"Tha mòran tèarainteachd a-nis anns an sgoil.
"Chan urrainn dhut dìreach coiseachd a-steach don sgoil mar a thoileas tu 's a dol don leabharlann.
"Feumaidh cuideigin a tha ag obair san sgoil a bhith ann gad leigeil a-steach agus dhan leabharlann, 's gad leigeil a-mach a-rithist.
"Tha thu a' feum t'ainm a chur ann an leabhar nuair a thèid thu a-steach, 's tha thu a' feum a chur ann a-rithist nuair a thèid thu a-mach.
"Cuideachd, an tè a tha ag obair ann an-dràsta, 's e leabharlannaiche a th' innte, tha iad a-nis ag ràdh nach leig iad a leas leabharlannaiche le teisteanas a bhith ann, 's gun dèan leas-leabharlannaiche a' chùis.
"Chan eil mi cinnteach an caill an leabharlannaiche ag againn a h-obair.
"Ach ma ghlèidheas i a h-obair, tha i a' dol a bhith ag obair nas fhaide na tha i an-dràsta, o chionn tha iad a' dol a bhith fosgailte san fheasgar agus madainn Disathairne," thuirt i.


text:
Connadh nas daoire
Dh'èirich pris a' pheatroil agus an diesel anns an Dùbhlachd chun na h-ìre a b' àirde bho chionn bliadhna gu leth, a rèir rannsachaidh ùir.
A rèir an RAC, tha e a-nis a' cosg mu £63 car teaghlaich àbhaisteach a lìonadh le peatroil - sin ochd notaichean a bharrachd na chosgadh e aig an àm seo an-uiridh.
Tha seo às dèidh mar a thàinig àrdachadh air prìs na h-ola.
Chaidh prìs na h-ola suas 11.5% anns an Dùbhlachd às dèidh aonta eadar-nàiseanta airson na bhathas a' giollachd de dh'ola a ghearradh.
Tha mar a tha luach an Not air tuiteam cuideachd air buaidh a thoirt air prìs a' chonnaidh.
Thuirt an RAC gu bheil iad an dùil gum cùm prìs a' pheatroil agus an diesel orra a' dol suas anns an Fhaoilleach ach nach èirich iad uiread.


text:
Tiriodh air fhàgail gun phoileas
Chaidh càineadh a dhèanamh air Poilis Shrath Chluaidh seach nach robh oifigear stèidhichte aca ann an Tiriodh agus an t-oifigear as àbhaist a bhith ann air làithean-saora.
Disathairne, dh'fheumadh dithis oifigear a thoirt dhan eilean le heileacoptair.
Bha feum orra airson tubaist eadar càr agus tractair a rannsachadh.
Tha an Comh. Fred Hall, a bha na Àrd-Inspeactoir sna Poilis e fhèin, air sgrìobhadh gu Ùghdarras Phoileas Srath Chluaidh a' faighneachd carson nach robh oifigear aca ann an Tiriodh aig an àm.


text:
Cuimhnichean na Camanachd
Tha pròiseict ùr ga cur air bhog a tha ag amas air cuideachadh a thoirt do dhaoine air a bheil dementia.
Thèid seann dealbhan is eile bho shaoghal na camanachd a chleachdadh gus feuchainn ri cuimhne dhaoine a dhùsgadh.
'S ann stèidhichte air an aon sheòrsa pròiseict ann am ball-coise a tha an gnothach agus thèid a stiùireadh le Alzheimer na h-Alba bho Phàirce Hampden.
Tha a' bhuidheann ag ràdh gu bheil pròiseict a' bhuill-choise air soirbheachadh gu mòr, a' cuideachadh dhaoine le dementia cuimhneachadh air làithean a dh'fhalbh agus a' toirt buaidh air an cuid misneachd.
Bidh seiseanan - a mhaireas eadar eadar 60 is 80 mionaid - ann an sgìrean mar Bhàideanach, Loch Abar agus 's dòcha an t-Eilean Sgitheanach is Taobh Siar Rois an toiseach, feuch dè cho math 's a tha a' phròiseict ag obair.
Ma shoirbhicheas leatha, thèid a sgaoileadh gu sgìrean eile.
Dh'fhaodadh cuideachd gun tèid a dhèanamh tro mheadhan na Gàidhlig.
Thathas ag iarraidh air daoine a bhiodh deònach trèanadh a dhèanamh agus cuideachadh a thoirt seachad aig na seiseanan tighinn air adhart.
A bharrachd air sin, tha feum air seann dealbhan is stuthan eile a bharrachd co-cheangailte ri camanachd.
Thig an t-uabhas de na dealbhan cuideachd bhon stòras aig eòlaiche na h-iomain, Uisdean MacIllinneinn.
"Tha an innleachd bhall-coise air dearbhadh gu bheil e na fheum do dhaoine a bhith ag amas air pàirt den t-saoghal aca nach eil cho follaiseach agus do dh'fhireannaich gu sònraichte tha ball-coise air a bhith mòr nam beatha," thuirt Uisdean.
"Ann an saoghal na camanachd dh'fhaodadh sin bualadh air teaghlaichean ann an iomadh dòigh o chionn 's tha fios againn gu bheil camanachd làidir ann an teaghlaichean agus ann an coimhearsnachdan.
"Tha buannachd ann a dh'fhaodadh sgaoileadh fada is farsaing, a bharrachd air dìreach a bhith a' bualadh air aon neach air a bheil dementia," thuirt e.
Thathas an dùil gur e deagh chothrom a tha seo cuideachd barrachd dhealbhan a chruinneachadh 'son tasglann nàiseanta a stèidheachadh dhan spòrs.
Tha taic dhan phròiseict cuideachd a' tighinn bho Chomann na Camanachd fhèin.


text:
"Chan eil Achd na Gàidhlig ag obair"
Cha-mhòr deich bliadhna bho thàinig Achd na Gàidhlig a-steach, tha ceistean gan togail mu dè feum a tha i air a dhèanamh.
Tha a' chiad Chathraiche a bh' air Bòrd na Gàidhlig, Donnchadh Fearghasdan, ag ràdh nach eil an Achd ag obair mar a bu chòir.
Tha seo an dèidh do dh'fhigearan mionaideach bhon chunntas-sluaigh sealltainn nach eil comas sam bith anns a' Ghàidhlig aig dàrna leth de chloinn nan Eilean Siar.
"Chan eil mi airson a bhith ro dhubhach. Tha a' Ghàidhlig nas fhollaisiche air feadh na dùthcha, le sianal Gàidhlig againn, soidhnichean rathaid, tha Oilthigh na Gàidhealtachd againn, Mòd Inbhir Nis fìor shoirbheachail, is rudan mar sin. Planaichean Gàidhlig aig iomadach buidhinn," thuirt Mgr Fearghasdan.
Ceangal Coimhearsnachd
"Ach chan urrainn dhuinn seachnadh nan àireamhan a tha a' nochdadh sa Chunntas-Sluaigh.
"Gu bheil thairis air leth na cloinne eadar trì is 15 sna h-Eileanan gun chomas Gàidhlig idir.
"Shaoilinn gum biodh e iomchaidh gum biodh sinn a' toirt sùil, an dèidh deich bliadhna den Achd, dè cho feumail 's a tha i air a bhith," thuirt e.
Chaidh Comhairle nan Eilean Siar às àicheadh gu bheil suidheachadh a' chànain anns na h-Eileanan cho dona 's a tha na h-àireamhan a' dèanamh a-mach.
"Chan eil mise a' cur sìos air a' Chomhairle ann an dòigh sam bith. Shaoilinnsa gur e an Riaghaltas agus Bòrd na Gàidhlig a bu chòir a bhith a' dèanamh barrachd.
"Tha fhios agam gun bheil iad ag obair còmhla ris na comhairlean, ach feumaidh iad barrachd obrach a dhèanamh leis na comhairlean," thuirt e.
Ghabh Mgr Fearghasdan ris gu bheil èifeachdas Achd na Gàidhlig a' tighinn sìos gu cho èifeachdach 's a tha Bòrd na Gàidhlig air a bhith.
"Tha ann an iomadach dòigh. A' toirt air aghaidh mion-chànain san là a th' ann, chan eil e furasta.
"Tha suidheachadh poileataigeach eadar-dhealaichte againn, tha suidheachadh eaconamach eadar-dhealaichte againn, on a thàinig Achd na Gàidhlig, 's on a thàinig Bòrd na Gàidhlig gu bith.
"'S le sin chan eil e furasta idir, ach bu chòir dhuinn a bhith a' dèanamh rannsachaidh mun cuairt air ciamar a tha cùisean a' dol.
"Tha sinn a' dol a bhith a' faotainn cheannaird ùir air Bòrd na Gàidhlig, bidh cathraiche ùr againn ann an ùine nach bi fada.
"Cha robh còmhdhail nàiseanta againn mar eisimpleir, bho chionn fhada. Tha sin feumail, gum bi Bòrd na Gàidhlig follaiseach, a' bruidhinn gu follaiseach ris a' choimhearsnachd.
Barrachd ga Bruidhinn
"Tha mi a' smaoineachadh gu bheil sinn air call a' cheangail sin eadar Bòrd na Gàidhlig agus coimhearsnachd na Gàidhlig beagan. Agus a-rithist chan eil mi a' cur sìos air duine sam bith airson sin.
"Duine nas comasaich na mise, feumaidh iad sùil gheur a thoirt air na h-àireamhan a tha seo. Chan urrainn dhuinn a bhith a' seachnadh nan àireamhan a nochd sa Chunntas-Sluaigh mun cuairt air comas cloinne.
"Feumaidh sinn a bhith a' toirt sùil air ciamar a ghabhas seo a thoirt air aghaidh, gu h-àraidh aig ìre nan sgoiltean. Barrachd aonadan Gàidhlig, barrachd sgoiltean Gàidhlig, agus barrachd chothroman airson luchd-ionnsachaidh na Gàidhlig anns na h-àrd-sgoiltean.
"Cha do rinn sinn mòran mun cuairt air sin ann an deich bliadhna.
"An rud as bunaidiche airson Bòrd na Gàidhlig, airson a h-uile duine a tha an sàs ann an leasachadh ar cànain, gum bi barrachd dhaoine ga bruidhinn, agus gu h-àraidh aig ìre nan sgoiltean, gum bi barrachd òigridh ga bruidhinn.
"Agus feumaidh sinn a bhith a' bruidhinn am measg a chèile. Tha duilgheadasan mòra mar eisimpleir mun cuairt air maoineachadh airson nam buidhnean Gàidhlig an-dràsta. Chan eil sin a' dèanamh feum.
"Tha tòrr mì-chinnt mun cuairt ann an saoghal na Gàidhlig, agus tha sinn feumail a bhith fosgailte mun cuairt air sin," thuirt e.
Thathas a' feitheamh beachd air a' chùis bho Bhòrd na Gàidhlig.


text:
Published: 16 Jun 2010
Obair Stiùbhardachd
Bu mhath leinn an cothrom seo a ghabhail gus iarraidh oirbh am biodh sibh deònach cuideachadh is taic a thoirt dhuinn a thaobh obair stiùbhardachd aig Mòd Nàiseanta Rìoghail 2010 ann an Gallaibh. Tha e an-còmhnaidh na dhùbhlan dhuinn a bhith a’ cruinneachadh gu leòr stiùbhardan a sheallas às-dèidh farpaisean is cuirmean a’ Mhòid san àite far am bithear ga chumail. Tha stiùbhardan cho feumail ann a bhith a’ toirt seachad ùine is taic aig àm a’ Mhòid agus tha An Comunn Gàidhealach gu mòr nan comain airson an obair ionmholta a tha iad a’ dèanamh bliadhna às dèidh bliadhna. Tha na stiùbhardan an teis mheadhan obair a’ Mhòid agus às an aonais, cha bhiodh e idir comasach na tachartasan a dhol air adhart gu sorbheachail.
Ma tha duine de bhuill na Meòir agaibh neo caraidean air a bheil sibh eòlach deònach agus comasach taic a thoirt air dhòigh sam bith aig Mòd Ghallaibh 2010 agus iad deònach an ainm a chur air adhart airson obair stiùbhardachd, feuch an cuir sibh fios gu Neach-gairm Stiùbhardachd, Comataidh Eagrachaidh Ionadail, Greumach Camshron, airson tuilleadh fiosrachaidh: fòn 01641 063 021 neo air post-d; cameronatcroick@tiscali.co.uk , neo cuiribh fios gu Carol-Anne NicAoidh, Oifigear Taic Thachartasan, 8 Gunn Court, Inbhir Theòrsa, KW14 8QP, air fòn 07801 063 021 neo air post-d: carolannemackay@hotmail.com.
Chan eil diofar a bheil neo nach eil eòlas agaibh air obair stiùbhardachd roimhe seo aig a’ Mhòd Nàiseanta Rìoghail, oir bheir An Comunn Gàidhealach cothrom dhuibh làithean trèanaidh bunaiteach, neo-fhoirmeil a fhrithealadh ron tachartas gus am faigh sibh fiosrachadh mun dleastanas agus an uallach a bhios oirbh mar Stiùbhard aig a’ Mhòd.
Gu cudromach, tha sinn an dòchas gum faigh sibh fìor thlachd is thoileachas bho bhith an sàs ann an obair stiùbhardachd.
« Back to Mod News List


text:
- TIOTAL
- Sgrìobhainn mhàil co-cheangailte ri Bàillidhean Dhùn Eathain
- EXTERNAL ID
- Z_GB232_D456_A_10_12_1
- ÀITE
- Inbhir Nis
- SGÌRE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1793
- LINN
- 1790an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 4941
- KEYWORDS
- Bàillidhean Dhùn Eathain
Oighreachd Dhùn Eathain
màl
màladairean
uachdarain-fearainn
co-sgrìobhadh
litrichean
'S e teaghlach à Inbhir Nis a bha a' fuireach anns an sgìre o mheadhan an 15mh linn a bh' ann am Bàillidhean Dhùn Eathain. Ged a bha an t-oighreachd aca beag an taca ri mòran de phrìomh theaghlaichean na Gàidhealtachd, bha àite sònraichte aca am-measg uachdarain na Gàidhealtachd.
Tha cruinneachadh mòr de phàipearan an teaghlaich ann an Tasglann Comhairle na Gàidhealtachd.Tha iad a' dèiligeadh ris an àm mu 1760-1860.
Tha an sgrìobhainn seo o 1793. Tha liosta de'n mhàl a thàinig o sheilbhean na h-oighreachd. 'S e 'Dunean' a bh' air an oighreachd aig an àm seo, an àite 'Dùn Eathain' (Dunain) mar a th' air an-diugh. Ghabhadh am màl a phàigheadh le stuthan an àite airgid, 's mar sin chaidh cearcan, mòine, muilt is stuthan tioram a thoirt seachad mar phàigheadh. Tha liosta de dh'ainmean nan togalaichean is ainmean nam màladairean anns an sgrìobhainn, còmhla ri suimean nam màl a fhuair iad air fad


text:
Casg campachaidh ga leudachadh
14 Am Faoilleach 2015 Ùraichte aig Ùraichte aig
Thàinig co-chomhairleachadh poblach aig Ùghdarras Pàirce Nàiseanta Loch Laomainn is nan Tròisichean gu crìch Diluain.
Tha an t-Ùghdarras airson frith-lagh - neo lagh ionadal - a tha a' cur casg air campachadh fiadhaich a leudachadh bho sgìre bheag air taobh sear an locha gu tòrr sgìrean eile sa phàirc.
Chaidh an lagh sònraichte seo a thoirt a-steach bho chionn trì bliadhna gus stad a chur air dol-a-mach mì-shòisealta.
Tha Kerr Gibb ag aithris.


text:
Stèiseanan poilis ann an cunnart?
Tha buaireadh poileataigeach air èirigh mun bhuaidh a bheir feachd poilis nàiseanta air an t-seirbheis a bhios ga toirt seachad ann an sgìrean iomallach.
Sheall figearan air an d' fhuair Am Pàrtaidh Tòraidheach ann an Alba greim, gun deach an còigeamh cuid de stèiseanan poilis na h-Alba a dhùnadh, neo chaidh na h-uairean-fosglaidh aca a ghearradh, anns na còig bliadhna a dh'fhalbh.
Bha 26 dhen na stèiseanan sin anns an sgìre air a bheil Polais a' Chinn a Tuath a' frithealadh.
Thuirt am ball Tòraidheach Dàibhidh McLetchie BPA gur e "droch chomharra" a th' anns na figearan, 's feachd poilis nàiseanta gu bhith air a stèidheachadh an ath-bhliadhna.
Thuirt e gu bheil àite cudromach aig stèiseanan poilis ann am beatha na coimhearsnachd, agus gur e adhbhar dragh a th' ann gu bheil uidhir dhiubh air dùnadh ann an ùine cho goirid.
Dìon
Chaidh Riaghaltas na h-Alba às àicheadh ge-tà gu bheil an t-seirbheis a tha coimhearsnachdan a' faighinn air fulaing air sgàth nan atharrachaidhean.
Thuirt fear-labhairt an Riaghaltais gu bheil 37 bliadhna ann bho bha ìre na h-eucoir ann an Alba cho ìosal 's a tha i an-dràsta.
Thuirt e cuideachd gur e na polais fhèin tha a' co-dhùnadh far am bu chòir dhan na h-oifisean aca a bhith sùidhichte, 's nach e an Riaghaltas.


text:
Mòr-chuid airson an Not a chumail
Tha mòr-chuid de dh'Albannaich den bheachd gum bu chòir do dh'Alba cumail oirre a' cleachdadh an Not ma bhòtas an dùthaich airson neo-eisimeileachd.
Sheall sgrùdadh bliadhnail air beachdan sòisealta na h-Alba gu bheil 68% airson an Not a chleachdadh mar phàirt de dh'aonadh-airgid leis a' chòrr den Rìoghachd Aonaichte, le dìreach 14% airson airgead fa leth ùr a stèidheachadh.
Cuideachd, tha taic airson neo-eisimeileachd am measg an fheadhainn a ghabh pàirt anns an rannsachadh air èirigh beagan an taca ri 2013.
Ach thuirt 39% gu bheil iad den bheachd gum biodh Alba na bu mhiosa dheth a thaobh ionmhais an dèidh neo-eisimeileachd, suas bho 29% an-uiridh.
Fhuair an luchd-rannsachaidh cuideachd gun robh barrachd mhì-chinnt am measg bhoireannach mu neo-eisimeileachd, le 27% ag ràdh gun robh iad cinnteach mu na thigeadh an cois neo-eisimeileachd, an taca ri 37% de dh'fhireannaich.
'S iad ScotCen Social Research a rinn an rannsachadh, eadar an Cèitean agus an t-Iuchar.
Deasbad telebhisein
Tha sin a' ciallachadh gun deach an rannsachadh a dhèanamh mus do thachair an deasbad telebhisein eadar am Prìomh Mhinistear, Ailig Salmond, agus ceannard na h-iomairt Nas Fheàrr Còmhla, Alasdair Darling, ach an dèidh do Sheansalair na Rìoghachd Aonaichte, Seòras Osborne, innse nach gabhadh an còrr den RA ri aonadh-airgid le Alba neo-eisimeileach a thaobh a bhith a' cleachdadh an Not.
Thuirt 74% de na chaidh a cheasnachadh gum biodh iad "gu math dualtach" bhòtadh san referendum air 18mh an t-Sultain, suas bho 61% ann an 2013.
Den fheadhainn a chaidh a cheasnachadh, thuirt 25% gum bhòtadh iad airson neo-eisimeileachd, suas bho 20% an-uiridh, le 43% ag ràdh gum bhòtadh iad na h-aghaidh. Bha 29% gun co-dhùnadh a dhèanamh fhathast.
'S e aonadh-airgid an roghainn as fheàrr leis an Riaghaltas Albannach, ach tha Riaghaltas na RA, agus na prìomh phàrtaidhean aig Westminstear ag ràdh gun diùltadh iad an leithid.
Cha robh ach 8% taiceil ri bhith a' cleachdadh an Not gun aonta, le 14% taiceil ri bhith a' cleachdadh airgid ùir, 6% airson an Euro a chleachdadh, agus 4% mì-chinnteach.
Thuirt 46% gur e an Not, le aonta leis an RA, a bu choltaiche a chleachdadh Alba neo-eisimeileach.
A dh'aindeoin leudachadh ann an taic do neo-eisimeileachd bho 2013, cha robh ach 10% den fheadhainn a chaidh a cheasnachadh den bheachd gum biodh iad "beagan" no "mòran" na b' fheàrr dheth fo neo-eisimeileachd, an taca ri 39% a bha den bheachd gum biodh iad na bu mhiosa dheth.
Bha 39% den bheachd nach dèanadh neo-eisimeileachd diofar do an suidheachadh ionmhasail phearsanta.
Bha barrachd dhaoine den bheachd gum biodh eaconamaidh na h-Alba na bu mhiosa le neo-eisimeileachd - 44% seach 34% ann an 2013.
Boireannaich
Nochd an rannsachadh cuideachd gun robh boireannaich nas dualtaiche na bha fireannaich bhòtadh an aghaidh neo-eisimeileachd.
Bha dìreach 27% de bhoireannaich taiceil do neo-eisimeileachd, an taca ri 39% de dh'fhireannaich. Sin beàrn 12%, an taca ri beàrn de 6% ann an 2013, agus 's e a' bheàrn as motha a fhuaireadh riamh ann an Rannsachadh Bheachdan Sòisealta na h-Alba.
"Anns na seachdainnean mu dheireadh den iomairt, 's e dùbhlan mòr a th' ann a bhith a' tàladh bhòt nam boireannach fhathast, gu h-àraid don iomairt airson neo-eisimeileachd," thuirt Rachel Ormiston, a tha na stiùiriche rannsachaidh aig ScotCen.
"Tha boireannaich air an cur dheth ri linn mì-chinnt, agus chan eil iad cho dualtach a bhith air an tàladh le argamaidean mu "mhoit" agus gràdh dùthcha. Feumaidh boireannaich fhathast freagairtean fhaighinn a dhearbhas gum bi neo-eisimeileachd gu feum na h-eaconamaidh agus cùisean eile.
"Ach, cha bu chòir don iomairt Nas Fheàrr Còmhla a bhith a' gabhail ris gum faigh iad buannachd às an ìre nas ìsle de thaic do neo-eisimeileachd a th' ann am measg bhoireannach - tha cha-mhòr trian de bhoireannaich fhathast gun co-dhùnadh a dhèanamh air mar a bhòtas iad san t-Sultain.
Moiteil
Bha cha-mhòr dàrna leth de dh'Albannaich a chaidh a cheasnachadh, 47%, den bheachd gum fàsadh mòit nàiseanta ann an Alba nan tigeadh neo-eisimeileachd, an taca ri 40% a bha den bheachd nach dèanadh e diofar sam bith, agus dìreach 6% a thuirt gum biodh na bu lugha de mhoit aca às Alba.
Ach bha 38% den bheachd gun lagaicheadh neo-eisimeileachd guth na h-Alba san t-saoghal gach cuid "beagan" no "mòran", an taca ri 33% a bha den bheachd gum biodh e na bu làidire, agus 22% a thuirt nach dèanadh neo-eisimeileachd diofar sam bith.
Bha cuideachd leudachadh beag air faireachdainnean fèin-aithne Breatannach, a rèir an rannsachaidh.
Nuair a chaidh roghainnean eadar-dhealaichte mu an coinneimh, eadar "Albannach 's chan e Breatannach" agus "Breatannach 's chan e Albannach", bha 23% ag ràdh a' chiad rud, an ìre as ìsle aig an robh sin bho 1999, a rèir an rannsachaidh.
Bha barrachd dhaoine na bha bho 1999, 32%, ag ràdh gun robh iad a' cheart cho Albannach 's a bha iad Breatannach.


text:
Càin £8,000 a' dol air Jacobite Cruises Earranta
Chaidh càin £8,000 a chur air a' chompanaidh Jacobite Cruises Earranta agus sgiobair an Jacobite Queen, às dèidh do ròpa teannadh cho teann air cas tè-criutha, 's gum b'fheudar a cas a thoirt dhith.
Dh'aidich a' chompanaidh Jacobite Cruises Earranta na casaidean slàinte is sàbhailteachd nuair a chaill Aurelia Thabert a bha 25 bliadhna a dh'aois aig an àm a cas.
Dh'aidich an sgiobair, Anndra Pòl Lach (47) gun robh e cionntach de chasaidean a chaidh a thogail fo Achd Luingearachd Marsanta 1995.
Dabhach Garbhach
Air an 20mh Òg Mhìos 2012 bha an Jacobite Queen a' tilleadh dhan chidhe aig Drochaid Thom na h-Iùbhraich ann an Inbhir Nis nuair a thachair an tubaist aig staidhre-uisge Dabhach Garbhach.
Bha Aurelia Thabert, ag obair mar tè-criutha air an Jacobite Queen agus dh'fheuch i ri ròpa a bha ceangailte ris an staidhre-uisge, a leigeal às, ach chaidh a cas an lùib an ròpa.
Thòisich am bàta a' gluasad air adhart, agus theannaich an ròpa timcheall na coise.
Chaidh Ms Thabert a thoirt gu Ospadal an Rathaig Mhòir, ach leis cho dona sa bha am milleadh, b'fheudar dhaibh a' chas a thoirt dhith.
Cionnt
Dh'aidich an sgiobair, Anndra Pòl Lach ann an Cùirt an t-Siorraidh Diluain, nach robh e air a dhèanamh cinnteach gun robh gach ròpa air a thoirt a-mach às gach cromag air an staidhre-uisge aig Dabhach Garbhach mus do thòisich e an t-einnsean.
Leis gun do dh'aidich e a chionnt, chaidh binn £2,000 a chur air an àite £3,000 agus chaidh càin £6,000 a chur air Jacobite Cruises Earranta, an àite £9,000 - a-rithist air sgath's gun do dh'aidich iad cionnt.
Fhuair buidheann rannsachaidh nam Maor-chladaich nach robh na walkie-talkies aig a' chriutha ag obair air là na tubaiste 's thug sin buaidh air connaltradh eadar an sgiobair agus an luchd-obrach, cha robh còir aig an sgiobair gluasad gun fhios a bhith aige gun robh na ròpan ùile ceart gu leòr.
Slàinte is Sàbhailteachd
Thuirt stiùriche a' chompanaidh, Freda Newton gun robh slàinte is sàbhailteachd na phrìomhachas dhaibh a-thaobh luchd-turais agus luchd-obrach.
Tha iad tric a' dèanamh ath-sgrùdadh air modhan-obrach son a bhith cinnteach gu bheil an criutha sàbhailte fhad's a tha iad ag obair, thuirt i, agus tha iad air riaghailtean ùra a chur an gnìomh bhon a thachair an tubaist seo.
"Tha sinn fìor dhuilich gun do thachair an tubaist seo", thuirt i.


text:
Airgead HIE do chompanaidhean armachd
Tha ball Gàidhealach aig Holyrood air Riaghaltas na h-Alba a chàineadh às dèidh mar a thàinig e am bàrr gun deach na milleanan notaichean bho bhuidhnean iomairt dha companaidhean a bha ri malairt armachd is eile.
Thuirt am ball Uaine, Iain Finnie, gur e malairt sgriosail a tha seo is gum feum an Riaghaltas stad a chur air airgead poblach sam bith a tha a' dol ga h-ionnsaigh.
Rinn an SNP càineadh air Riaghaltas na Rìoghachd Aonaichte roimhe airson armachd a reic ri Saudi Aràbia, is casaidean ann gun deach a chleachdadh an aghaidh shìobhaltach ann an Iemen.
Fhuair Mgr Finnie gun deach còrr is £18m bho Iomairt na h-Alba is Iomairt na Gàidhealtachd 's nan Eilean gu compananaidhean a bhios ri malairt armachd.
Thuirt neach-labhairt airson Riaghaltas na h-Alba gur e am poileasaidh aca nach bu chòir armachd a chleachdadh ach nuair a tha riaghaltas air cead laghail fhaighinn is fo phrionnsabalan Chùnradh an UN.
Thuirt iad gun tug buidhnean iomairt taic dha companaidhean airson an obair aca a leudachadh is teicneòlas nach robh ceangailte ri armachd a leasachadh, cho math ri cosnaidhean a ghlèidheadh ann an Alba.


text:
Celtic Lyrics Corner > Artists & Groups > Anna Murray > Tŕ Nithean > O C̣ Thogas
Lyrics:
Chorus (after each verse):
O c̣ thogas dhiom an fhadachd?
As mo dheidh chan eirich math dhuit
O c̣ thogas dhiom an fhadachd?
'S iomadh oidhch' anns an h-ochd bliadhna
Rànaig thu mi dh'innse bhreugan
Fàgaidh mise 'n urra ri Dia thu
Bhon tha 'n t-siorruidheachd cho fada
'S iomadh oidhche 's na h-ochd seasain
Thànig thusa orm a cheilidh
'S beag bha dhuil 'am fad an rè sin
Gur e leannan t-eile bh'agam
Bhiodh do chàirdean ag ràitinn
Nach deanainn-sa feum no stàth dhuit
Faodaidh iadsan sguir dha m'chàineadh
Far an laigh an gràdh cha charaich
O gur mise tha gu tùrsach
Mach is dhachaidh as a' mḥine
Faicinn làraichean do bḥgan
'S tus' ann an Cromor ri fantainn


text:
An Gàidheal Ùr - An t-Iuchar 2004
B' e pàipear-naidheachd mìosachail a bh' anns a' Ghàidheal Ùr a dh'fhoillsichte ann an Leòdhas agus a bha e ri fhaighinn an asgaidh. Chaidh e à bith ann an 2009. B' e Murray MacLeòid an neach-deasachaidh agus b' i Marina NicLeòid an t-Oifigear-sanasachd. Mas fheàrr leibh cruth GoogleDocs, gheibh sibh an seo
iad.
The Gàidheal Ùr was a free monthly newspaper published from Lewis. It stopped being published in 2009. It was edited by Murray MacLeòid, and Marina NicLeòid was responsible for the ads. If you prefer GoogleDocs, you can get them here.
Tha mi a' sgrìobhadh seo beagan làithean ron chuairt dheireannaich de EURO 2004, ach tha mi a' smaointinn gum faodar a ràdh gur e farpais shoirbheachail a tha air a bhith ann, an dà chuid a thaobh a' bhuill-coise agus cuideachd a thaobh na buaidh a tha i air a thoirt air dùthaich Phortugail fhèin. Seo a' chiad turas a tha mi air a bhith san dùthaich bhrèagha seo agus feumaidh mi a ràdh gu bheil i nas adhartaiche na bha mi an dùil ...
Bile na Gàidhlig: 'S ann a bu chòir a bhith bruidhinn air bàrdachd na Gàidhlig.
Tha Lachie MacLeòid an sàs ann an obair inntinneach - siubhal timcheall na dùthcha ann an seann thractar gus airgead a chruinneachadh dha daoine bochd ann an Romania. Agus abair gu bheil e fhèin 's Fergie air a bhith trang.
An deasachadh mu dheireadh: 3s dhen Mhàrt 2011 13:51:45
© 2004 An Gàidheal Ùr. Na dealbhan © 2004 An Gàidheal Ùr. Gan cleachdadh le cead.


text:
- TIOTAL
- 'Rest and Be Thankful' - Cleann Crò msaa
- EXTERNAL ID
- QZP40_CARD_3442
- ÀITE
- Gleann Crò
- SGÌRE
- Còmhghall
- SIORRACHD/PARRAIST
- EARRA-GHÀIDHEAL: Ceann Loch Goill 's Cill Mhuirich
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 35288
- KEYWORDS
- Earra-Ghàidheal
Gleann Crò
Loch Laomainn
Loch Long
Pàirce Coille Earra-Ghàidheal
Rest an Be Thankful
àite-seallaidh
rathad armailteach
gleann
Seanailear Wade
Tha cruinneachadh de dhealbhan-camara anns a' chairt-phuist seo a' sealltainn sheallaidhean bho àite-seallaidh an 'Rest-and-Be-Thankful' ann an Gleann Crò. Tha an gleann suidhichte ann am Pàirce Coille Earra-Ghàidheal, an iar-thuath air Loch Laomainn agus Loch Long.
'S e an A83 an rathad a chithear a' ruith tro na dealbhan air fad, ach chithear rathad armailteach Seanailear Wade ann an cuid dhiubh. Air a thogail anns na 1740an, fo stiùireadh Uilleam Caulfield, tha an rathad a' ruith fad a' ghlinn. Chaidh clach a shnaigheadh ann an 1749 le 'Rest an Be Thankful' aig àite-seallaidh air fad an rathaid. Bha an rathad air a chleachdadh airson tachartasan rèisean motair eadar 1949 agus 1970


text:
Salvador Puig i Antich
B’e Salvador Puig i Antich (IPA: səɫBəˈðo ˈpudʒ i: ənˈtik, Barcelona, 30 an Cèitean 1948 – Ibidem 2 am Màrt 1974) Anarcach à Catalòinia a chuireadh gu bàs ri linn deachdaireachd Fhranco anns An Spàinn.[1]
Teaghlach[deasaich | deasaich an tùs]
'S e an treas mac dhe sianar a bh' ann Salvador Puig i Antich. Bhuineadh e do theaghlach meadhanach-luchd obrach. Bha athair, Joaquim Puig, air a bhith na bhall Acció Catalana (Gàidhlig: Iomairt Chatalanach) ri linn Dàrna Poblachd na Spàinne (1931 – 1939). B' fheudar dha teicheadh chun na Frainge is e na fhògarrach ann an campa ann an Argelès an dèidh Cogadh Sìobhalta na Spàinne (1936 – 1939).[2] Fhuair esan binn bàis nuair a thill e gus An Spàinn, ach shàbhaladh a bheatha mus do chuireadh gu bàs e.[3]
Beatha[deasaich | deasaich an tùs]
Choinnich Salvador ri Xavier Garriga agus na Bràithrean Oriol agus Ignacio Solé Sugranyes aig an sgoil-oidhche Maragall, an dèidh dha na sagaratan dha fhuadachadh bhon àrd sgoil chaitligeach Salle Bonanova,[4] air adhbharan a chuid dhroch ghiùlain. Stèidhich an ceithrear am buidheann Movimiento Íbero de Liberación (Gàidhlig: Gluasad Ibearach na Saoirse), neo MIL, an dèidh na tachartasan ann am Paris sa Chèitean 1968.[5] A bharrachd air sin, bha e an sàs anns na aonaidhean-ciùird taobh Comisiones Obreras cuideachd.[6] Thoisich Salvador ris a bhith a’ sabaid ann am MIL an dèidh dà bhliadhna a chur seachad san Arm agus ceum a ghabhail ann an Eaconomachd agus Poileataigs san oilthigh.[7] Ghoideadh MIL airgead bho na bancaichean agus shiubhladh iad gu tric chun na Frainge.
Bàs[deasaich | deasaich an tùs]
Chuireadh e an greim leis a' Phoileas Speisealta ann am Barcelona air an 25mh latha dhen Shultain 1973. Gu dòrainneach, chaochail poileasman air an robh Francisco Anguas Barragán ann an sabaid doirbh le gunnaichean ann an doras flat san sràid Carrer de Girona.[8] Chaidh Puig Antich leòinte cuideachd. Fhuair e binn bàis bho Chùirte an Airm airson murt Bharragán. Dhiùlt a’ Chùirte fianais a chluinntinn a chuideachadh Puig Antich.[9] A dh’aindeoin iomairt mhòr eadar-nàiseanta gus a bheatha a shàbhaladh, chaidh e chur gu bàs aig 9:30m air an dàrna latha dhen Mhàrt 1974.[10] Bha e dìreach 25 bliadhna a dh’aois. Bha Riaghaltas na Dùthcha airson dìoghaltas fhaighinn air sgàth s’ gun do mharbh ETA ceannard Spàinnteach air an robh Carrero Blanco. Chaidh Puig Antich a thìodhlachadh ann an Cementerio de Barcelona.[11]
Meadhanan[deasaich | deasaich an tùs]
Fiolmaichean[deasaich | deasaich an tùs]
Ceòl[deasaich | deasaich an tùs]
- I si canto triste (Lluís Llach i Grande, 1974).
- A Margalida (Joan Isaac, 1976)
- El año que mataron a Salvador (Loquillo, 2005)


text:
Is e deagh bhuannachd a tha ann an sgrìobadh lìn. gus mòran fiosrachaidh fhaighinn air-loidhne bho dhiofar làraichean-lìn. Is iad na leanas na 7 làraich-lìn as fheàrr a tha a 'tabhann innealan crathaidh iongantach air luchd-rannsachaidh lìn.
1. Octoparse
Tha e na àrd-ùrlar sgrìobach fìor èifeachdach, far am faod a luchd-cleachdaidh an dàta a tha a dhìth orra bho dhiofar làraichean-lìn a tharraing. Bidh e a 'cleachdadh àrd-ùrlar sìmplidh le iomadh roghainn. Mar eisimpleir, tha e cuideachd a 'tabhann innealan fìor shìmplidh do luchd-tòiseachaidh nach eil eòlach air mar a thèid iad tron làraich.
2. Scraper
Tha e furasta a bhith furasta inneal sgrìobair lìn , a tha a 'toirt grunn roghainnean tarraing a-mach gu luchd-rannsachaidh lìn. Mar thoradh air an sin, faodaidh iad rannsachadh mòr air-loidhne a dhèanamh gus an dàta a tha a dhìth orra a lorg agus a stòradh gu sgiobalta. Is e inneal tarraing às an asgaidh saor a th 'ann an Scraper , a bheir cothrom dha na cleachdaichean XPaths nas lugha a ghintinn gu fèin-ghluasadach.
3. ParseHube
'S e seo àrd-ùrlar brèagha mòr lìn a tha a' tairgse chothroman math dha luchd-cleachdaidh. Mar eisimpleir, tha e gu mòr a 'toirt taic do dhuilleagan lìn a tha a' cleachdadh theicneòlasan Ajax agus JavaScript. Bidh ParseHube a 'cleachdadh mhodhan adhartach airson sgrìobhainnean a lorg agus a sgrùdadh. Tha an tagradh seo a 'toirt taic do shiostaman leithid Linux agus Windows. Screeper Visual Is e sreath sìmplidh tarraing sìmplidh a tha ann, a tha a 'tairgse eadar-aghaidh sìmplidh agus soilleir..Is urrainn don luchd-cleachdaidh aige dàta fìor-ùine a dh 'fheumas iad fhaighinn bho dhiofar làraichean-lìn air feadh an lìn gu furasta. A bharrachd air an sin, tha e a 'toirt seachad roghainn dha luchd-cleachdaidh a' phròiseact aca a chuir air dòigh aig àm sònraichte taobh a-staigh latha. Bidh e cuideachd a 'tabhann sheirbheisean lìbhrigidh dàta.
4. Webhose.io
Is e seòmar crathaidh a th 'ann an Webhose.io, far am faod a luchd-cleachdaidh an dàta cudromach a chruinneachadh dhaibh, leithid liostaichean le stuthan, fiosrachadh conaltraidh, prìsean agus barrachd cruthan eadar-dhealaichte anns a 'choimpiutair aca. A bharrachd air an sin, tha e a 'tabhann an roghainn dhaibh faclan-luirg àraid a thoirt bho iomadh susbaint air-loidhne ann an grunn chànanan, le bhith a' cleachdadh criathragan àraidh.
5. Import.io
Faodaidh luchd-rannsachaidh lìn an àrd-ùrlar tarraing seo a chleachdadh gu furasta gun a bhith a 'cleachdadh còdan sam bith. Gu dearbh, is urrainn dhaibh na bun-dàta aca fhèin a chruthachadh. Mar eisimpleir, faodaidh iad rannsachadh gus am fiosrachadh a tha a dhìth orra fhaighinn bho ghrunn dhuilleagan lìn agus an uairsin faodaidh iad a stòradh ann am faidhlichean anns na dathan-dàta aca. Faodaidh daoine a bhith a 'briseadh iomadh duilleag lìn agus a' faighinn an toradh ann an dìreach beagan mhionaidean.
6. Grabber Susbaint
Tha e a 'toirt seachad innealan tarraingeachaidh mòr lìn. Mar thoradh air an sin, tha mòran de dh'fhiosrachadh dàta gnìomhachais cab bho dhiofar dhuilleagan lìn eadar-dhealaichte, le bhith a 'cleachdadh an luchd-ionaid aca, gus an t-susbaint a tha a dhìth orra a chruinneachadh. Mar seo, faodaidh iad an fhiosrachadh gu lèir a mhion-sgrùdadh, gus faighinn thairis air na farpaisich aca agus àrdachadh dèanadas a 'chompanaidh aca. An uairsin, faodaidh luchd-cleachdaidh an dàta air fad a stòradh anns a 'choimpiutair aca ann an cruth eadar-dhealaichte de stòr-data Faodaidh luchd-cleachdaidh an dàta air fad a thional ann an cruth an roghainn aca.
7. UiPath
'S e bathar-bog briseadh-lìn fèin-ghluasadach a th' ann, a tha a 'toirt àrainneachd leasachaidh uinneim mòr dha na cleachdaichean aige. Faodaidh luchd-rannsachaidh lìn an prògram seo a stàladh le rèiteachadh luath agus furasta de shruth-obrach ro-innleachdach. Tha na h-innealan sònraichte de UiPath fosgailte agus fosgailte, a 'toirt cothrom do luchd-sgrùdaidh lìn grunn phròiseasan fèin-ghluasadach agus a stòradh anns na pasganan aca. A bharrachd air an sin, tha leabharlann làidir a 'dèanamh fèin-ghluasad mar eòlas èifeachdach airson luchd-rannsachaidh lìn.


text:
Tha postairean na bliadhna air còrdadh ri daoine gu mòr, ach tha iomadh duine air faighneachd mu dheidhinn fear dhiubh agus iad a’ gabhail iongnadh dè an ceangal a th’ aige ri ‘Cliù’.
Bha sinn airson postair a dhèanamh am-bliadhna a bha stèidhichte air cuideigin a bha cliùiteach ann an dòigh diofraichte bho mhuinntir ‘Made in Chelsea’ agus ‘TOWIE’ agus gu dearbh cha robh againn ri mòran siubhal a dhèanamh!
Tha Dùghall Ros à Stafainn air obair mhòr a dhèanamh a thaobh a bhith lorg, a’ cruinneachadh ’s a glèidheadh diofar fhosailean, agus ùidh aige ann an eachdraidh na sgìre bho bha e na ghille òg. Bha e 16, trang aig a’ mhòine, nuair a ghlac rudeigin a shùil… Lorg e 6 sèidean an latha bha sin agus cha do sguir e chladhach on uair sin!
Tha Dùghall agus an Taigh-Tasgaidh aige aithnichte fad is farsaing ann an saoghal arc-eòlais, ach chan eil esan ach a’ dèanamh an rud anns a bheil ùidh aige. Nach toir sibh sùil air am film a rinn a mhac, Cameron, a’ bhòn-uiridh, far am faicear cuid de na rudan iongantach a tha san taigh-tasgaidh agus far an cluinnear beagan mu bheatha Dhùghaill.
Tha sinn an dòchas gun toir seo oirbhse aig an taigh filmichean a dhèanamh còmhla ri na daoine inntinneach as aithne dhuibh fhèin.


text:
"Cosgais £7m" airson RET a thoirt do luchd-bathair
Thuirt Ministear na Còmhdhail, Keith Brown, gun cosgadh e £7m faraidhean bathair RET a thoirt air ais do luchd-bathair nan Eilean.
Bha Mgr Brown a' freagairt litir bhon BhPA Ghàidhealach Rhoda Ghrannd.
Tha strì làidir a' leantainn airson RET fhaighinn air ais do luchd-bathair, le luchd-iomairt a' cumail a-mach gun do dh'fhulaing eaconamaidh nan Eilean bho chaidh a thoirt air falbh bhuapa.
"Tuigse"
Thuirt Mgr Brown gun robh e a' tuigsinn nan draghan mu bhuaidh an atharrachaidh air an eaconamaidh ionadail, ach gun robh co-dhùnaidhean duilich aca ri dhèanamh.
Chuir e an coire air gearraidhean Riaghaltas Westminster a bha a' ciallachadh, thuirt e, gum feumadh iad sàbhalaidhean a dhèanamh airson seirbheisean aiseig eile a chumail aig ìre.


text:
Dè tha anns a' phasgan?
"Cha bu chòir, ach..."
Nan robh cothrom aca, sin an fhreagairt a bheireadh mòran don cheist "am bu chòir do dh'Alba a bhith na dùthaich neo-eisimeilich".
Tha an cunntasan-bheachd ag innse dhuinn gum b' fheàrr le tòrr fuireach anns an Rìoghachd Aonaichte ach gu bheil iad airson 's gun tèid Pàrlamaid na h-Alba a neartachadh mar phàirt dhith.
'S e an trioblaid nach bi an cothrom aca a leithid sin de fhreagairt a thoirt seachad.
Ann an aonta Dhùn Èideann - ris an do chuir Ailig Salmond agus Dàibhidh Camshron an ainmean ann an 2012 - ghabh Riaghaltas na h-Alba ri miann na Co-bhanntachd aig Westminster nach biodh ach aon cheist air a' phàipear-bhaileit.
Dè nì an luchd-bhòtaidh leis a b' fheàrr slighe mheadhanach eadar neo-eisimeileachd agus fèin-riaghladh an là an-diugh?
Uallach
Is coltach gu bheil luchd an Aonaidh a' tomhas gu feumar rudeigin ùr a thabhainn dhaibh gus a bhith cinnteach nach toir iad taic ri neo-eisimeileachd fhèin.
Tha na Tòraidhean, na Làbaraich agus na Lib Deamaich uile air a ràdh gu bheil iad deònach coimhead ri cumhachdan ùra ma bhòtas Albannaich leotha anns an t-Sultainn.
Gu dearbh, an t-seachdain a chaidh thuirt Dùghlas Alexander gum b' fheudar sin a dhèanamh.
Ach tha iad a' tighinn fo thuilleadh ìmpidh cantainn dè dìreach a bhiodh ann.
Tha dùil ri barrachd mìneachaidh aig co-labhairtean an Earraich, a thòisicheas a dh'aithghearr.
Ach chan eil dùil gur e tairgse thar-phàrtaidh a bhios ann.
Cumhachd
Is soilleir gu leòr, ge-tà, dè an seòrsa pasgain a tha fan comhair.
Aig a' chridhe bidh barrachd smachd air cìsean - gu sònraichte air a' chìs chosnaidh - gus am bi dleastanas nas motha air Pàrlamaid airson an airgid a chosgas iad.
(Cuimhnich gum faigh Alba cuid dhe sin - agus cumhachdan iasaid ùra - ann an 2016, mar phàirt de dh'Achd na h-Alba a chaidh tro Phàrlamaid Westminster mar-thà).
Dh'fhaoidte cuideachd cumhachd a thoirt do Holyrood slighe eadar-dhealaichte a ghabhail air sochairean sòisealta.
(Bhiodh sin na chuideachadh dhaibh ro bhòt na Sultainn agus 'cìs an t-seòmar cadail' ga cleachdadh mar adhbhar airson an Rìoghachd Aonaichte fhàgail).
Ach as bith dè a bhios ann, cha bhi e gu leòr do Nicola Sturgeon.
Spèis
Ann an òraid ann an Glaschu an-dè, thuirt an Leas Phrìomh Mhinistear nach biodh pasgan chumhachdan gu leòr gus dèiligeadh ri trioblaidean na dùthcha.
Thuirt i nach robh clàr-ama ann airson nan cumhachdan ùra no fiù 's aonta eadar pàrtaidhean an Aonaidh airson an cur an gnìomh.
Mar sin, b' i beachd nach bu chòir spèis sam bith a thoirt dhaibh.
Tha fios aice gu bheil seo doirbh do luchd an Aonaidh, chan ann a-mhàin air sgàth 's gu bheil iad nan trì pàrtaidhean fa leth ach air sgàth 's gu bheil sgaradh anns a' phàrtaidh Làbarach far a bheil tòrr aig Westminster teagmhach mu chumhachd eile a thoirt do Holyrood.
Fhad 's a tha luchd an Aonaidh air thoiseach, 's dòcha nach atharraich sin.
Ach ma theannaicheas cùisean, fàsaidh an t-uallach a tha orra nas motha buileach.


text:
Cill Mhic Réanáin
‘S e baile beag sa Chontae Dhún na nGall ann an ceann a tuath na h-Èireann a th’ ann an Cill Mhic Réanáin.[1] Tha e suidhichte ri taobh na h-Aibhne Leannan[2] aig 71m os cionn ìre na mara,[3] 30km air falbh bho Dhoire, 128m bho Bheul-Feirste agus 213km bho Bhaile Átha Cliath, prìomh-bhaile na dùthcha.[4] Tha 430 duine a’ fuireach anns a’ bhaile. Chaochail Cathaoir Ó Dochartaigh an seo ann an 1608, agus bha am baile fo bhuaidh na bhanrìghin Thír Chonail, An Inghean Dubh, ro làimhe.
Daoine Ainmeil[deasaich | deasaich an tùs]
- Mícheal Logue: (1840 – 1924) Àrd-easbaig Ard Mhacha.


text:
Eisimpleirean bho na cruinneachaidhean
Iain Dòmhnallach, Bàrd Loch Abar (1876–1964)
Tha grunn math chlàran ann de bheul-aithris bho Iain Dòmhnallach agus bidh iad seo rim faighinn air làrach-lìn Tobar an Dualchais. Chaidh an clàradh le Calum MacGhilleathain do Sgoil Eòlais na h-Alba anns na 1950an, agus tha iad mar chomharra air cho torrach ’s a bha e mar bhàrd agus seanchaidh.
Rugadh Iain Dòmhnallach anns an Drochaid Àrd, faisg air Drochaid an Aonachain air a’ Ghàidhealtachd, agus b’ e an treas duine ann an teaghlach de aon duine deug. ’S e MacGilleMhanntaich a bh’ air an teaghlach bho thùs, ach thug iad an t-ainm Dòmhnallach orra fhèin às dèidh a’ chunntais-shluaigh ann an 1871. Thathar dhen bheachd gur ann à Barraigh a thàinig Clann MhicGilleMhanntaich. B’ e Dòmhnall Ruadh Beag Mac Gille Mhanntaich, a bha aig Blàr Leachdair ann an 1497, a’ chiad duine a chaidh a chlàradh leis an ainm MacGilleMhanntaich. Aig an àm sin, bha ceangal eadar Clann MhicGilleMhanntaich agus na Dòmhnallaich.
Bha athair Iain, Seumas Ruadh, na chlachair agus na chroitear a shiubhail air feadh Loch Abar air sàilleabh a chuid obrach. Thug e do a mhac Iain na thog e de dh’ainmean-àite is de sgeulachdan a bhuineadh dhan cheàrnaidh sin anns am biodh e fhèin a’ siubhal.
An dèidh dha sgoil fhàgail bha Iain ag obair air an rathad-iarainn air slighe taobh siar na Gàidhealtachd. Air dha a dhreuchd a leigeil dheth, chuir e seachad 19 bliadhna ag obair air rathaidean airson Comhairle Siorrachd Inbhir Nis gus an do dh’fhàillig a fhradharc air, is e còrr is 80 bliadhna a dh’aois.
Bha Iain ainmeil airson a chuid eòlais air eachdraidh ionadail, agus chuir e ri grunn leabhraichean, nam measg Bygone Lochaber sgrìobhte le Somhairle Mac a’ Mhaoilein, agus The Flight of Heron le D.K. Broster. Chaidh pìos a sgrìobhadh mu dheidhinn cuideachd anns an Scottish Daily Express sa Chèitean 1962.
Tha Calum MacGhilleathain a’ toirt iomradh air a’ chiad turas a thachair e air Iain san leabhar aige The Highlands, agus mar “nach b’ urrainn dha cuimhneachadh air cia mheud òran a sgrìobh e, ’s docha ceud no dhà. Bha e dìreach air òran a sgrìobhadh, is e a’ moladh nan Albannach òga a ghoid an Lia-fàil à Abaid Westminster. Bha a’ chlach fhathast gun lorg oirre. Chrùb sinn sìos air cùlaibh balla agus sheinn e an t-òran. Bha e làn lùiths agus smior.........bha fios a’m gu robh mi air tachairt air duine air leth."
Brùth gu h-ìosal airson an t-òran a sgrìobh Iain mun Lia-fhàil a chluinntinn,Òran na Cloiche. (Àireamh Sgoil Eòlais na h-Alba: SA1952.126.1)
An dèidh a’ chiad tachairt seo, choinnich Iain agus Calum aon uair san t-seachdain fad còig mìosan agus “latha às dèidh latha bhiodh Iain ag innse eachdraidh Loch Abar nach robh sgrìobhte an àite sam bith. Tha e coltach gu bheil a h-uile rud a thachair san sgìre ud na chuimhne. Daoine leithid Calum Cille, Raibeart Brus, an Red Comyn, Dòmhnall Balloch, Mac Tighearna nan Eilean,... Am Prionnsa Teàrlach...agus an tìr-ghràdhaiche Dr Gilleasbuig Camshron, bràthair Loch Ìall... sin na daoine a tha beò na inntinn.” Brùth gu h-ìosal airson aon de na sgeulachdan a dh’innis Iain mu Raibeart Brus a chluinntinn, Am Brusach agus na Cruidhean. (Àireamh Sgoil Eòlais na h-Alba: SA1952.125.A1)
Bhiodh Iain cuideachd ag innse sgeulachdan mu aon de na gaisgich ionadail as ainmeile an Loch Abar, Dòmhnall Mòr Òg, a bha na bhàillidh airson oighreachd Huntly agus Gordon an Loch Abar tràth san 19mh linn. Às dèidh a’ bhàis chaidh cumha a sgrìobhadh anns an robh 16 rannan, a chòrd gu mòr ri seinneadairean na sgìre. Tha Calum MacGhilleathain ag innse mar a thàinig bodach tarsainn air grunn rannan den òran, sgrìobhte ann an Ceap Breatainn le cuideigin de shliochd Loch Abar. Bha am bodach air leth moiteil gu robh seo aige agus shealladh e am pìos do gach duine air an do thachair e. Latha a bha seo thachair am bodach air Iain fhèin agus leugh e dha na bh’ aige de rannan. Dh’fhaighnich e do dh’Iain an robh e eòlach air an òran agus, nuair a thuirt e gu robh, dh’iarr am bodach air an t-òran a ghabhail. Ghabh Iain na 16 rannan air fad agus nuair a bha e deiseil, reub am bodach am pìos pàipeir agus thilg e air falbh e! Brùth gu h-ìosal airson Marbhrann Dhòmhnaill Mhòir Òig a chluinntinn, mar a ghabh Iain fhèin e. (Àireamh Sgoil Eòlais na h-Alba: SA1952.124.4b)
A bharrachd air seann sgeulachdan is òrain, chòrd e ri Iain sgeulachdan innse mun dà-shealladh. Brùth gu h-ìosal airson fear dhiubh a chluinntinn, Fear nach do thill às a’ chogadh. (Àireamh Sgoil Eòlais na h-Alba: SA1952.123.4)
Tha cuimhneachain mhath aig Jim Burgess, ogha Ruaraidh, bràthair Iain air a bhith a' cèilidh air an taigh anns an Drochaid Àrd bho na 1940an suas chun na 1970an, far an robh Iain fhathast ri croitearachd gu làitheil. Tha Jim a’ cuimhneachadh “gu robh Iain gu math spòrsail, agus gun sgrìobhadh e òran mu dhuine no rud sam bith san t-seasamh bhonn.” Ged a rachadh Jim cha mhòr às a rian leis a’ mheanbh-chuileig nuair a bha iad a’ gearradh an fheòir, cha chuireadh i dragh air Iain, a bha dhen bheachd nach beanadh i dhut mura beanadh tu dhi!
Faodar geàrr-chunntas a thoirt air dìleab Iain le bhith a’ toirt tarraing air beachdan James Hunter san leabhar aige The Scottish Highlanders: A People and Their Place far an do sgrìobh e “gur ann am measg an t-sluaigh, am measg Iain Dhòmhnallaich agus a leithid, a bha na feartan Gàidhealach as fheàrr.”
Tuilleadh fiosrachaidh
Chithear Marbhrann Dhòmhnaill Mhòir Òig air a sgrìobhadh ann an dà chànan ann an Tocher 39, foillsichte le Sgoil Eòlais na h-Alba, Oilthigh Dhùn Èideann.
Taing mhòr do Jim Burgess airson na chuir e ris a’ phìos seo, agus airson a chead a thoirt na dealbhan ùisneachadh. Tha sinn cuideachd an comain nan tùsan a leanas:-
James Hunter, Scottish Highlanders: A People and Their Place (1992)
Stuart MacDonald, The MacGillivantic MacDonalds and John, Bard of Highbridge (Extract from Lochaber Pamphlet No 3)
Calum Maclean, Sorley Maclean and Cailean Maclean, The Highlands (1990)
Seann Eisimpleirean
Iain Dòmhnallach, Bàrd Loch Abar (1876–1964)
Annag agus Calum MacIain, Seanchaidhean Gàidhlig
Betsy Whyte
Na Peathraichean NicPhàic às na Pùballan
Iain Dòmhnallach air an taobh chlì le dithis de na bràithrean aige, Donnchadh agus Aonghas
Dachaigh an teaghlaich ann an Highbridge
Màthair Iain, Màiri Dhòmhnallach (nee Nic a' Phearsain)
Iain air an làimhe chlì, le bhràthair Ruairidh air an làimhe dheis.
Jim Burgess, ogha Ruairidh, bràthair Iain


text:
"Co-dhùnadh beatha" a th' anns an referendum
Fosglaidh am Prìomhaire, Daibhidh Camshron, co-labhairt nan Tòraidhean Albannach Dihaoine le bhith a' dèanamh coimeas eadar an referendum air neo-eisimeileachd agus fear de na co-dhùnaidhean mòra a tha daoine a' dèanamh nam beatha.
A' bruidhinn ann an Dùn Èideann, canaidh e gun reubadh neo-eisimeileachd do dh'Alba an Rìoghachd Aonaichte às a chèile.
Nì am Prìomhaire coimeas eadar a' bhòt san t-Sultain agus co-dhùnadh mòr na do bheatha - coltach ri bhith a' ceannach taigh no a' ceannach càr.
Canaidh e nach ceannaicheadh duine taigh gun sgrùdadh mionaideach a dhèanamh air an toiseach, agus cha cheannaichear càr às aonais MOT.
'S e co-dhùnadh beatha a th' ann, a rèir Mhgr Camshron.
Rabhadh
Bheir e rabhadh cuideachd gun reubadh neo-eisimeileachd "teaghlach nan dùthchannan" san Rìoghachd Aonaichte às a chèile.
Canaidh Mgr Camshron gun deach na cunnartan an lùib neo-eisimeileachd a mhìneachadh le daoine leithid Riaghladair Bhanca Shasainn, Mark Carney, Ceann-suidhe a' Choimisein Eòrpaich, Jose Manuel Barroso, agus Àrd-Oifigearan bho chompanaidhean leithid BP, Shell, RBS, Lloyds agus Barclays.
"Chan e pupaidean phoileataigeach a th' anntasan, ach daoine stuama, nach eil leth-bhreitheach," innsidh Mgr Camshron na òraid.
Bhruidhinn Mgr Camshron na bu tràithe am-bliadhna air dìleab nan Geamannan Oilimpigeach.
Ann an Dùn Èideann, bruidhnidh e mu Gheamananan a' Cho-fhlaitheis ann an Glaschu, nach eil ach beagan mhìosan air falbh.
Canaidh e gun tàinig còrr is cairteal den fheadhainn a bha deònach obrachadh gu saor-thoileach aig na Geamannan à sgìrean eile den Rìoghachd Aonaiche, 's nach b' ann à Alba a-mhàin.
Bheir e iomradh air "daoine a bha deònach na ceudan de mhìltean a shiubhal agus a dhol a dh'fhuireach cuide ri caraidean no càirdean, airson a bhith mar phàirt den tachartas seo a tha gar ceangal còmhla".
Molaidhean
Le pàrtaidhean an Aonaidh ag iarraidh air daoine cùl a chur ri neo-eisimeileachd, feumar mìneachadh a thoirt air na tha iadsan a' gealltainn an àite neo-eisimeileachd.
Tha na Lib-Deamaich mar-thà air na molaidhean aca-san fhoillseachadh, agus chan fhada gus an cluinn sinn molaidhean a' Phàrtaidh Làbaraich.
Tha coltas ann ge-tà, nach cluinnear molaidhean nan Tòraidhean aig a' cho-labhairt seo - a' ciallachadh nach fhaigh buill a' phàrtaidh an cothrom molaidhean Tòraidheach airson leudachadh air fèin-riaghladh a dheasbad.
Oidhche Ardaoin, nochd beachd bhon Mhorair Iain Lang, a bha uair na Rùnaire Stàite, nach bu choir dha na Tòraidhean an cuid mholaidhean fhoillseachadh gu an dèidh na bhòt air neo-eisimeileachd.
Tha làn-dùil gun tig cuideam air a' phàrtaidh am beachdan fhoillseachadh, ach tha coltas nach tachair sin thairis air an deireadh-sheachdain seo.


text:
Clàr cruinne san amharc an Inbhir Nis
13 An Cèitean 2014 Ùraichte aig Ùraichte aig
Air thoiseach air Geamaichean Gàidhealach Inbhir Nis as t-Fhoghair, tha fear le each air a bhith a' cruinneachadh stocan craoibhe ann an coille.
Tha e gan dèanamh nan cabair, agus oidhirp gu bhith ga dèanamh aig na geamaichean air clàr cruinne ùr a stèidheachadh.
'S e ceann-bliadhna shònraichte a th' ann dha na geamaichean, 's iad a' comharrachadh 150 bliadhna bho dh'fhosgail Pàirce Chruinneachaidh a' Chinn a Tuath.
Tha Teàrlach Quinnell ag aithris.


text:
Bu chòir Cal Mac a bhith sna h-Eileanan
Tha fear de bhuill Chomhairle nan Eilean Siar ag iarraidh air a' Chomhairle a dhol an sàs ann an iomairt 'son prìomh oifisean Chaledonain Mhic a' Bhriuthainn a ghluasad dha na h-Eileanan.
Tha Raghnall MacFhionnghain ag ràdh gu bheil Cal Mac a' gearain nach eil rùm gu leòr sna prìomh oifisean a tha aca an-dràsta ann an Guraig, agus gun dèanadh gluasad feum cuideachd dhan t-seirbheis a tha na h-Eileanan a' faighinn.
"Air feadh nan Eileanan air fad, fiù 's ann an Steòrnabhagh, an trioblaid a th' air a bhith aca le bàta ùr aca 's gun na cidheachan aca deiseil, tha rudeigin fada fada ceàrr an sin," thuirt Mgr MacFhionnghain.
"Chan eil Mac a' Bhriuthainn a' coimhead air na h-eileanan againn dòigheil.
"Gu leòr"
"Feumaidh na h-oifisean aca ann an Guraig sioftadh a-mach chun nan Eileanan, o chionn 's chan eil iad a' bodraigeadh leinn ann an seo.
"Feumaidh a' Chomhairle suidhe sìos agus a chantail "tha seo gu leòr. Chan eil seo ag obrachadh idir".
"Chan eil obraichean againn an seo anns na h-Eileanan, agus cluinnidh tu daonnan Cal Mac a' gearain nach eil rùm aca ann an Guraig, gu bheil na h-oifisean aca a' fàs ro bheag," thuirt e.
Thuirt Mgr MacFionnghain nach eil dragh aige càite anns na h-Eileanan a bhiodh na h-oifisean, fhad 's gur ann a bhitheadh iad.
"Tha bàtaichean-aiseig ann airson nan Eileanan. Chan ann airson Tìr Mòr," thuirt e.
"Chuir iad seirbheis o Thìr Mòr gu Tìr Mòr, Ceann Loch Chille Chiarain gu Àird Rosain.
"Nuair a tha feum againn air seirbheis dhòigheil as t-Samhradh chan eil sinn ga fhaighinn.
"Air Tìr Mòr, gheibh thu ge b' e càite a bheil thu airson a dhol uaireigin, nì thu an gnothach air sin a dhèanamh.
"Ach anns na h-Eileanan, tha thu air do chumail anns an eilean. Feumaidh tu bàt-aiseig airson faighinn far an eilein," thuirt e.


text:
Coloimbia Mhòr
'S e Coloimbia Mhòr (Spàinntis: La Gran Colombia) ainm eachdraidheil airson Stàit uabhasach mòr crìochnaichte a chaidh a chruthachadh ann an 1821 leis a' Cho-chruinneachadh Cúcuta. Chaidh an t-ainm Poblachd na Coloimbia (Spàinntis: República de Colombia) a thoirt air an dùthaich ùr. Thathar a' cleachdadh an t-ainm Coloimbia Mhòr ann an dòigh eachdraidheil airson sgaradh a dhèanamh eadar Coloimbia o shean agus Coloimbia [1] an latha an-diugh.
Cha robh a' Phoblachd sin ann, gu laghail, ach eadar 1821 agus 1831, agus chaidh e a stèidheachadh air aonadh na seann roinnean Spàinnteach dhe Leas-Rìoghachd Ghranada Ùire, Caipteineachd Choitcheann na Bheiniseala agus Ceannas Quito, a bharrachd air an Roinn Shaor Guayaquil. Bha tìrean am broinn na Stàite a tha a-nis ann an dùthchannan mar Choloimbia, A' Bheiniseala, Eacuador agus Panama a bharrachd air sgìrean beaga dhe Costa Rica, Pearu, Braisil, Guiana agus Niocaragua.
Chaidh Stàit ùr a mholadh aig a' Cho-chruinneachadh Angostura ann an (1819), [2] ach cha do deach sin a chur air bhog gu ruige a' Cho-Chruinneachaidh ann an Cúcuta, far an do deach Bun-reachd a sgrìobhadh.[3]
Chaill Coloimbia Mhòr a-mach à chèile aig deireadh na 1820an agus toiseach na 1830an air sàilleibh eadar-dhealachaidhean do-rèiteachail mòra aig ìre poilitigeach taobh feadaraileachd agus meadhanachadh an Riaghaltais, a bharrachd air frionas roinneil eadar sluaghan eadar-dhealaichte am broinn na Poblachd.[4] 'S e Poblachd Ghranada Ùire a bha air an dùthaich na bu lugha ùr.


text:
Ferand do rúagell saccart cenandsa cona braethrib .i. oa breslen cona braithrib .i. isse inso in ferand .i. achad muine choscain cossin nachod mór ar a bélaib ocus cona lenu ocus cona mónaí .i. corrice in lathaig riss anes ocus cossin choélachod ris anair ocus cos sid aithlius ris anair co na lanntaib ocus frith lanntaib ocus co na aithche .i. cossin lathaig domnaig móir. Ocus is sé so in lóg, .i. xuiii. nungai co fuilledaib ailib .i. co fichet ungai iar dóthucht. Ocus ó ua riamán dergled, .i. a ferand díles fein. Ocus iteat so sís inna commairge & ina dílse do ratai and. Oengus mac mic rancáin lántoísech síl tuathail & coile follomain, ocus gilla odor mac mic ruadacháin ocus cudub mac
p.134mic comgain .i. o claínd ruadrach sen, ocus cuduilig óa sneain co na braithrib ó claind murchada sen, ocus oa gormán ó claind conaill, ocus tri micmeic cernaig, ocus da mac meic sherraig, ocus mac ui dubthaig doclaind chongalaig inna ndílsi foraib fen & for huíb riaman cossnaib uilib commairgib se reót ocus idiaid foraib fen .i. for claind chongalaig [...] ocus erchennech grellege & secnap & a bachall reódaide & erchennech cille scire & bachall scíre, & conall mac duib ocus iarnán .i. o shordus ule sen, ocus combarba coluim cille, .i. ferdomnach oa clucáin co samud coluim cille ule, ocus oengus oa domnallán in tanmcara
p.136.i. commarba in dissert coluim cille, ocus ind epscop óa dúnán .i. senoir leithe cuind, ocus rí temrach .i. domnall mac flaind huí maelshechnaill, ocus coss in cethor comothec ass in cetharaird .i. gilla beccán mac cillai shechnaill, oa oedan airchennech grencha, ocus ossin mac ectghail aistíre cennansa, ocus mac duibdaman airchennech ratha beccán, ocus óa fiachrach airchennech domnaig móir. Ocus is amlaid rogabta inna commairge se uile iar duidecht i timcell ind eraind do lár ind erainnd. Ocus bennacht de fors naib commairgib se uile nára trécet a commairge, ocus ní raib enech na comairce ó dia occu dia trécet. & issamlaid atá in ferannsa acht ni rodlecht nach císs de ria luaig & ní dlegar iar na luaigh.


text:
Tuic gurub eigin do lucht na h-eslainti so, caint ard do denum ina fiadnaisi, & i mboill imellacha do cengal co cruaidh, & a mbuinn & i ndernunna do i coimilt co cruaidh no co neargaid siad [add.]§; & curtur a cosa a n-uisgi saillti co leit a lurgan tairrngter i folt, & a sron, & faiscter meir a cos & a lamh co cruaidh: & furailter ar mucaibh sraogach141 do denum ina cluasaibh: & tobuir clister ger doib i tosach na cuisi a mbia Yra pigra Galeni & detda, & surrumont, & mormont, & a cosmailius: & legar cuisle in cind no na srona no an edain do; & bentur fuil asa sroin le guaireach muici. Et curtur cleiti no sima na sroin dfurailem sraogaidhi air, & na h-antar as co brach ac bacadh collata dé; & loiscter folt duine, no neithi drochbalaid ele fona sroin; & curtur fasadurc itir a slinnenuibh; & curtur cleiti ina braigid dfurailem sgethraigi orro; & berrtur cul an cinn, & coimilter ola rosicda de, & aiget & sugh mersi. Ar ndaingniugud na nescoidi in 3 la no an 4 la, gab castorium, & sugh minntuis deirg, uisgi, finecra, sugh mersi; & fiuctar trit a ceile iad, & coimilter do cul an cind iad, indus co ndilegthar iad , & in t-adbur bis and; no tumtur edach and and sin, & curtur ar cul an cind, & athruidter co minic.
p.232


text:
Chan eil e furasta breitheanas a thoirt air an nobhail Nas Gile na Sneachd le Cairistìona Stone (Clàr, £7.99). Tha e mu dheidhinn caileag òg, Eilidh, a tha a’ fuireach air croit ann an àite gun ainm faisg air Inbhir Pheotharain anns a’ bhliadhna 1905. Tha i a’ buntainn do theaghlach a tha air leth gràdhach. Ach aon latha tha dithist bhalach anns a’ choimhearsnachd a’ toirt ionnsaigh oirre ’s ga fàgail leth mharbh anns a’ mhòintich.
Cà bheil an lagh chan eil air innse dhuinn, ach tha an dà bhràthair aice a’ toirt leadraigeadh dha na burraidhean. Chan eil seo a’ faighinn moladh a pàrantan, a tha air am bogadh ann an teagasg Chrìost, ’s tha bràithrean Eilidh air am peanasachadh. Nam b’e mise Eilidh no aon de na bràithrean, thigeadh e ’nam cheann beatha ùr a thòiseachadh ann an Astràilia cho luath ’s a b’ urra dhomh; nan robh mi ’nam leughadair òg bhithinn a’ smaointinn, “Tha e follaiseach gun robh rathad fada aig còireannan bhoireannach ri dhol ann an 1905.”
Aig an ìre seo tha sinn a’ cluinntinn gu bheil dùsgadh san sgìre am measg an fheadhainn òga. Thig an t-Sàbaid a tha na burraidhean a’ nochdadh aig an t-searmoin. Ann an stoidhle an leabhair, tha an t-ùghdar a’ compàirteachadh faireachdainnean Eilidh ruinn. “Dè bha na burraidhean a’ dèanamh san eaglais? Bha rudeigin fada ceàrr. ’S cinnteach gun deach stad a chur orra bho thighinn a-steach? Nach robh fios aig a’ mhinistear cho dona ’s a bha na burraidhean agus nach robh e air cluinntinn mu na daoine a bha iad air a ghoirteachadh?
“Dh’fhairich Eilidh fearg a’ lasadh na cridhe agus bha a stamag a’ cur nan caran . . . Thàinig crith ann an làmhan Eilidh . . . Shaoil i aig mionaid sam bith gun robh i a’ dol a thòiseachadh a’ sgiamhail . . .”
Tha seo gar toirt chun na h-imcheist a tha aig cridhe na nobhail. “Ciamar a dh’fhairicheadh ise nam faigheadh i a-mach gun robh na burraidhean air atharrachadh? Ciamar a dhèiligeadh i ri naidheachd cho uabhasach? Ciamar a ghabhadh an Cruthaidhear riutha ’s iad air a bhith cho grànda, olc agus peacach?”
Saoil dé na faireachdainnean a bhiodh aig nighean a chaidh éigneachadh san latha an-diugh ’s dhan deach innse: “Thuirt am britheamh nach eil cùis aig a’ phrìosanach ri freagairt tuilleadh leis gun tàinig an cùram air.”
Se an ath rud a thachras, air oidhche robach gheamhraidh, gu bheil na burraidhean a’ sàbhaladh beatha màthair Eilidh ’s an leinbh ’na broinn. An uair sin, aig an aon àm ’s a tha an leanabh ga bhreith, tha iad a’ tighinn dhan taigh a dh’iarraidh maitheanais air son na rinn iad air Eilidh. “Bha ise ag iarraidh a bhith coltach riutha! Bha ise ag iarraidh a bhith na ruith an siud is an seo, ag innse do mhuinntir na coimhearsnachd gun robh ise cuideachad le creideamh ùr, air a h-earbsa a chur ann an Crìosd agus a’ dol ga leantainn airson a’ chòrr de beath. Leis an fhìrinn innse bhuail e air Eilidh gur e farmad a bha i a’ faireachdainn . . . Nuair a thuig Eilidh gur e sin fhèin an fheum a bh’ aice os cionn càil eile, dhòirt sìth air a h-anam agus bha fios aice gun teagamh sam bith nach robh càil riamh cho cudromach san t-saoghal ri bhith air a teàrnadh.”
Bho seo a-mach b’i a’ cheist a bha ’nam inntinn-sa, dé an rathad a tha an t-ùghdar a’ dol a ghabhail? Tha i air a dhèanamh soilleir gu bheil Eilidh fada ro òg gu tuigse cheart a bhith aice air obraichean na h-inntinne. Tha na thuirt i mu fharmad a’ dearbhadh nach e fìor iompachadh a bha seo. Tha sinn amharasach a-cheana mu iompachadh nam burraidhean; a-nise tha sinn amharasach mu iompachadh Eilidh. Agus tha eachdraidh ag innse dhuinn gu bheil dùsgaidean a’ dol mu làimh ’s gum bi daoine a’ tilleadh gu na seann dòighean aca as déidh greiseag de dh’alleluia.
Air a’ cheann mu dheireadh, ma tha an t-ùghdar ri chreidsinn, tha a’ chràbhachd seo uile onarach ’s tha gach duine slàn. Ma tha sinn a’ sireadh deasbaireachd cheart no supailteachd shaiceòlach, chan ann ann an Nas Gile na Sneachd a tha iad ri fhaotainn. Gu dearbh tha an leabhar a’ crìochnachadh ann an tìr a bhuineas an dà chuid do Walt Disney ’s don Eaglais Shaoir, far a bheil a’ ghrian a’ deàrrsadh gun sgur orrasan a chaidh a thaghadh, agus coma le càch. Tha mi a’ ciallachadh sin gu litireil. “Bha an t-adhar cho gorm ’s nach fhaiceadh Eilidh fiu ’s aon sgòth air fheadh. Bha a’ ghrian a’ deàrrsadh ’s bha na h-eòin gu lèir a’ seinn . . .”
Ach tha rudeigin tarraingeach mu stoidhle Nas Gile na Sneachd. Bidh mi tric a’ gearain gu bheil cus còmhraidh ann an nobhailean Gàidhlig; chan eil cus còmhraidh an seo, dìreach measgachadh cothromach eadar cainnt, smuaintean, tuairisgeul agus gnìomh.
A-rithist, a bheil Nas Gile na Sneachd air amas air clann no air inbhich? Air clann àrdsgoile, ’s dòcha. Shaoileadh tu nach bi clann àrdsgoile deònach gabhail ri sgeul car sean-fhasanta mu chaileag aois deich no dusan. Oir ann an Eilidh tha mi ag aithneachadh ginealach ar seana-phàrantan. Air an làimh eile, faodaidh clann àrdsgoile gabhail ris mar eachdraidh agus mar shàr chulaidh-dheasbaid air àite nam boireannach san t-saoghal, air còireannan, air creideamh, air lagh ’s air ceistean cudromach eile a bhuineas ruinn uile.
Anns an dòigh sin, tha Nas Gile na Sneachd sgoinneil.
O CHIONN 80 BLIADHNA – ON WEEKLY SCOTSMAN, 2 FAOILLEACH 1936
A’ Bhliadhn Ur
Is iomadh Bliadhn’ Ur a chunnaic sinn agus tha móran ’nar measg a chì na h-uiread fhathasd. Tha ’n aimsir a’ dol seachad cho luath ri spàl figheadair, agus iadsan a bha òg o cheann ùine gun a bhi fada tha iad a nis ’nan seann daoine.
Bha na Gàidheil riamh bàigheil ris an dream a bhiodh a’ fàs aosda, agus bheireadh iad modh is urram dhaibh air son an aobhair so a mhàin. Theireadh iad “sibh féin” riù, am feadh ’s a b’ e “thu féin” a chanadh iad ris an òige no ri ’n co-aoisean. B’ àbhuist do’n Bhliadhn’ Uir a bhi air a coimhead le sùrd agus gean, ach tha ’n cleachdadh so a’ ruith am mach agus is i ’n Nollaig a nis is mò a tha faighinn de aire. Their cuid gur beag feum a tha ’n lathacha féille, co dhiubh. Anns na seann linntean, cha robh iad daonnan air an caitheamh gu h-iomchuidh, agus eadhoin ’nar n-àm féin chan eil iad saor o chleachdaidhean tuathal. Aidicheamaid gur e àireamh bheag do’n phobull a bha dol tuillidh is fada le fearas-chuideachd aig Nollaig no Bliadhn’ Uir, agus tha ’n àireamh sin a’ dol an lughad mar a tha ’n aimsir a’ gabhail seachad.
Is caomhail, tlachdmhor càirdean a bhi coinneachadh air làithean suaicheanta. Guma fada leanas an cleachdadh gasda agus a chuirear e gu deagh bhuil.
GAELIC GUIDE FOR LEARNERS
Last week we introduced some hobbies in Gaelic but missed out music. Here are a few words and phrases for you to talk about your hobbies and talents.
Am bi thu a’ cluich ionnsramaid? ‘Do you play an instrument?’
fìdeag ‘whistle’
pìob-mhòr ‘highland bagpipes’
pìob-bheag ‘small pipes’
duiseal ‘flute’
fidheall ‘fiddle’
clàrsach ‘harp’
All these musical instruments are feminine, so they appear like this: Bidh mi a’ cluich na fìdeig ‘I play the whistle’. Am bi thu a’ cluich na clàrsaich? ‘Do you play the harp?’ Note that the pipe is not played but sung: Bidh i a’ seinn air a’ phìob.
The following instruments are masculine:
beus ‘bass’
bogsa ‘accordion’
piàna ‘piano’
giotàr ‘guitar’
Bidh mi a’ cluich a’ bhogsa. Cha bhi mi a’ cluich a’ phiàna.
Learning to play an instrument is just as hard as learning a language. But ’S e cleachdadh a nì cinnteach ‘Practice makes perfect’. Cha dèan brògan tioram iasgach ‘You won’t catch a fish with dry boots’.
And, if everything goes pear-shaped (not just in music), Tha an ceòl air feadh na fìdhle ‘The cat’s amongst the pigeons’, literally ‘The music is all over the fiddle’.
Sabhal Mòr Ostaig offers Gaelic learning opportunities at the College and by distance-learning


text:
- TIOTAL
- Caisteal Eilean Donnain ga ath-thogail
- EXTERNAL ID
- HCD00808
- ÀITE
- An Dòrnaidh
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12500
- KEYWORDS
- Caisteal Eilean Donain
caisteil
tobhta
ath-thogail
Bha dùn o Linn an Iarainn air an làraich seo agus anns an t-seachdamh linn, thogadh Cill an Naoimh Donain. Chaidh caisteal Eilean Donain a thogail anns an 13mh linn. Bha e aig Clann MhicRath airson 400 bliadhna, ach sgrios Nèibhidh Bhreatainn e ann an 1719, nuair a bha mu 50 saighdearan Spàinnteach is Seumasach ann. Chaidh an caisteal a th'ann an-diugh ath-thogail bhon tobhta le Fo-cheannard Còirneal MacRath-Gilstrap, is chaidh a chrìochnachadh ann an 1932. Is e fear de na h-aonadan turasachd as motha anns an sgìre a th' ann san latha an-diugh. Faic cuideachd HCD8090 - sealladh den chaisteil nuair a thathar ga ath-thogail
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Acfhainn Taigh Braiche Thom Aitinn
- EXTERNAL ID
- PAW24743A
- ÀITE
- Tom Aitinn
- SGÌRE
- Inbhir Nis
- SIORRACHD/PARRAIST
- INBHIR NIS: A' Mhòigh 's Dail Fhearghais
- DEIT
- 1960
- LINN
- 1960an
- CRUTHADAIR
- David Whyte Studio
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 21290
- KEYWORDS
- uisge-beatha
taighean staile
Acfhainn ann an Taigh Staile Thom Aitinn a thàinig bho APV Co Ltd, Crawley, Sussex. Chaidh APV a stèidheachadh leis an Dotair Richard Seligman ann an 1910 mar an Aluminium Plant & Vessel Company Limited , a bha gu sònraichte airson a bhith a' cruthachadh thubaichean air an tàthadh do thaighean grùide agus do ghnìomhachas ola nan lusan
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Caol Loch Aillse on taobh a deas
- EXTERNAL ID
- QZP40_CARD_0711
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1900an; 1910an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 32633
- KEYWORDS
- cairtean
Rèile na Gaidhealtachd
aiseagan
turasachd
bailtean
Loch Aillse
Tha a' chairt seo a' sealltainn Caol Loch Aillse ann an Siorrachd Rois. Thathar dhen bheachd gun robh àite-còmhnaidh an seo on t- 17mh linn co-dhiù. Dh'fhàs am baile nuair a thogadh rathad gu Inbhir Nis ann an 1819, agus Rèile na Gàidhealtachd ann an 1897.
B' e Caol Loch Aillse cuideachd am prìomh cheann-turais aig a' bhàt'-aiseig o thìr-mhòr chun an Eilein Sgitheanaich. Ged a sguir an t-aiseag ann an 1995, chaidh drochaid an Eilein Sgitheanaich na àite aig Caol Loch Aillse. An-diugh, tha sin a' ciallachadh gu bheil luchd-turais fhathast a' tathaich a' bhaile air an cuairt dhan Eilean Sgitheanach


text:
As a native Gaelic speaker I know the areas where you can still hear the ancient language of Scotland.
If you are a learner of Gaelic, I can take you on a personalised Gaelic tour where you can get the chance to practice your Gaelic with other Gaelic speakers.
We have some of the most beautiful songs ever written which take in the most beautiful areas of Scotland. For instance the lovely song Loch an Eala tells the tale of the young daughter of one the clan chiefs who forbade her to see a certain young man living on the opposite side of the loch. She and her suitor had been passing messages to each other across the loch in a bottle but one day in her father’s absence she decided to cross the loch by herself in a rowing boat. The wind blew up and her boat got into difficulties and sadly she was drowned. The song mentions a variety of areas in North Argyl and a tour of these while hearing this haunting song would be an unforgettable experience. If you have a favourite Gaelic song why not let me know and I could arrange a unique tour taking in the sights and sounds of the song.
Air sailleadh gu bheil Gàidhlig agam, tha mi eòlach air na sgìrean far a bheil Gàidhlig fhathast ga bhruidhinn ann an Alba.
Mu tha sibh ag ionnsachadh Gàidhlig, ‘s urrainn dhomh cuairt sònraichte Gàidhlig a thuirt dhuibh far an urrainn dhuibh Gàidhlig a bhruidhinn ri Gaidheil eile.
Chaidh cuid de na h-òrain as àlainn Gàidhlig is fheàrr a th’ann a’ sgrìobhadh mu àiteachan bòidheach ann an Alba. Mar eisimpleir, tha Loch an Eala ag innse sgeulachd nighean òg aig fear de na ceann-cinnidh a thuirt nach urrainn dhith fear òg bho taobh eile na locha fhaicinn. Bhiodh an dithis a’ cur teachdaireachdan gu a chèile ann am botal tarsainn an loch ach aon latha, nuair a bha a h-athar air falbh, chaidh an nighean tarsainn an loch ann a geòla beag. Thog a ghaoth suas agus chaidh am bàta fodha agus bhàsaich an nighean òg. Chaidh grunn àiteachan ann an Earra-Ghàidheal ainmeachadh anns an t-òran agus ‘se turas sònraichte a th’ann a’ dol timcheall an sgìre agus ag èisteachd ris an t-òran seo. Mu tha òran Gàidhlig agaibh a tha a’ còrdadh ribh, innse dhomh agus ‘s urrainn dhomh cuairt sònraichte a chur air dòigh mun cuairt an t-òran, a’ toirt a-staigh na seallaidhean agus fuaimean na h-òrain. Tha lughdachadh ann am pris airson luchd-ionnsachaidh agus an fheadhainn aig a bheil Gàidhlig cuideachd.


text:
MOUTH MUSIC
Co Ni Mire Rium Lyrics
Hu hoireann o/, co/ ni mire rium?
O hoireann o/, co/ ni mire rium?
Co/ ni sugradh, co/ ni cinnealtas
Co/ ni a, mur dian na gillean a?
Latha dhomh 's mi falbh 'sna fireachan
Thachair orm a' ghruagach chinnealta
Theann mi null is fhuiar mi bruidhinn dhi
'S dh'fhoighneachd mi gu de/ bu chinneadh dhi?
Thuirt i riusa "Tha bann-Siosalach"
'S thuirt mi rith' gum b'e mo chinneadh a
Thuirt ir rium "Cha bhi mo thurus riut;
Gura Leathanach mo roghainn-sa
Gun dian Domhnallach mo choinneachadh"
check amazon for Co Ni Mire Rium mp3 download
Official lyrics by